qundao/data-zh-poetry huggingface dataset:
秋日杂兴五首
作者：黄镇成
朝代：元

去年植芳树，花落随飘风。今年复花发，一一盈庭红。我生固云晚，不觌古哲容。后此更千古，来者应无穷。亭亭道傍屋，蔚蔚生蒿蓬。名迹不可见，谁知雌与雄。蹈道悔不早，委形天地中。閒登屋西楼，望见青山多。谁家筑新阡，山下高嵯峨。不知新阡后，乔木生茑萝。白日不返照，沧海无回波。仰首见飞雁，雍雍鸣且和。人生苦无欢，尔鸣将奈何。阴云垂四方，炎谢气将凛。忽听秋霖声，中宵警孤枕。所忧在田稼，耿耿不能寝。昨日出南郊，喜见粳稻稔。芃芃冒蹊遂，趋穫得高廪。庶供科役馀，足以劳炊饪。秋园风露高，丛菊有丹白。丹者挺寻丈，枝叶纷以碧。结花小如钱，何以答春泽。白花大盈围，心叶窘虫食。卑栖众草中，根干才咫尺。芳烈固不衰，终焉鲜颜色。低昂不相慕，观者徒太息。何乐不饮酒，不饮持空杯。空杯不可醉，奈此悲秋怀。踌躇望南山，天气亦已佳。有客请我歌，抱琴为君挥。一弹清商发，再鼓浮云开。孤鹤感此意，起前舞毰毸。但恐古音多，不与君调谐。
秋日杂兴五首·其一
作者：黄镇成
朝代：元

去年植芳树，花落随飘风。今年复花发，一一盈庭红。我生固云晚，不觌古哲容。后此更千古，来者应无穷。亭亭道傍屋，蔚蔚生蒿蓬。名迹不可见，谁知雌与雄。蹈道悔不早，委形天地中。
秋日杂兴五首·其三
作者：黄镇成
朝代：元

阴云垂四方，炎谢气将凛。忽听秋霖声，中宵警孤枕。所忧在田稼，耿耿不能寝。昨日出南郊，喜见粳稻稔。芃芃冒蹊遂，趋穫得高廪。庶供科役馀，足以劳炊饪。
秋日杂兴五首·其二
作者：黄镇成
朝代：元

閒登屋西楼，望见青山多。谁家筑新阡，山下高嵯峨。不知新阡后，乔木生茑萝。白日不返照，沧海无回波。仰首见飞雁，雍雍鸣且和。人生苦无欢，尔鸣将奈何。
秋日杂兴五首·其五
作者：黄镇成
朝代：元

何乐不饮酒，不饮持空杯。空杯不可醉，奈此悲秋怀。踌躇望南山，天气亦已佳。有客请我歌，抱琴为君挥。一弹清商发，再鼓浮云开。孤鹤感此意，起前舞毰毸。但恐古音多，不与君调谐。
秋日杂兴五首·其四
作者：黄镇成
朝代：元

秋园风露高，丛菊有丹白。丹者挺寻丈，枝叶纷以碧。结花小如钱，何以答春泽。白花大盈围，心叶窘虫食。卑栖众草中，根干才咫尺。芳烈固不衰，终焉鲜颜色。低昂不相慕，观者徒太息。
秋风
作者：黄镇成
朝代：元

秋风淅淅生庭柯，萧萧木落洞庭波。红树夕阳蝉噪急，白蘋秋水雁来多。王孙不归怨芳草，山鬼欲啼牵女萝。蒹葭苍苍白露下，望美人兮将奈何。
秦原岭
作者：黄镇成
朝代：元

山行尽日不逢人，五里松风十里云。还有道家烧药处，时时笙鹤半天閒。
章子渔白云崖
作者：黄镇成
朝代：元

越城高倚白云崖，崖下华堂向水开。千嶂落霞秋树老，一江疏雨暮帆回。清樽款客称文举，綵服娱亲忆老莱。何日膏车从子去，赋诗因上雨花台。
章袁岭
作者：黄镇成
朝代：元

三华西上章袁岭，鸟道凌空最阻脩。从龙云气皆在下，旋蚁天文如上浮。花竹一家巢绝顶，烟尘九点认齐州。欲寻王子营丹处，玉宇高寒不可留。
答陈季权贻新历
作者：黄镇成
朝代：元

山中无历纪流年，不记春深欲种田。正朔又新颁郡国，封题犹及到林泉。凤声吹律时成岁，龙角回杓斗振天。白日舒长同化国，沧洲閒理钓鱼船。
紫云山
作者：黄镇成
朝代：元

甘泽中宵下建瓴，一帘秋意枕边生。名山有祷神如在，听取村村打稻声。
约陪郑御史彦昭登福山以足疾不及赴
作者：黄镇成
朝代：元

翠微深处隔红尘，骢骑联镳访白云。山隐朝裾增地望，星飞使节动天文。题诗秪许幽人和，笑语惟应上界闻。蹇足独难追逸驾，仙凡咫尺便相分。
纳凉
作者：黄镇成
朝代：元

避暑到重阴，奚奴挟素琴。南薰时自至，灌木响鸣禽。
老僧翻经
作者：黄镇成
朝代：元

趺坐傍云根，圆空慧性存。法华堆自展，难与世人论。
胡文璧归池阳就赴浙闱
作者：黄镇成
朝代：元

送子先登赴棘闱，大江东又浙江西。天连楚树山云阔，雪涌吴潮海浪齐。仙桂引香蟾兔近，客槎乘便斗牛低。乡英上合中兴将，闻道天门榜已题。
胡氏抟虎图
作者：黄镇成
朝代：元

北风吹云沙草黄，日落旷野天茫茫。征人露宿霜月苦，猛兽择肉夜跳梁。杀虎全夫匹妇志，画图凛凛犹生气。丈夫担爵析人圭，千载犹能激忠义。
腊八日访武夷杜先生时平章多通遣使致太傅丞相命求所著书因感今岁两见先生矣
作者：黄镇成
朝代：元

柳条风动早春初，曾向山中觅隐居。梅片雪飞残腊后，又从川上读遗书。询求近致师臣币，缮写犹淹聘使车。君相只知崇正学，不将封禅问相如。
腊月过里敦田舍
作者：黄镇成
朝代：元

天高北风寒，日薄岁云暮。衰年畏奔走，乃复在途路。山村投寓舍，所历遇亲故。具言违别久，相问未知处。兹晨丧乱中，讵意忽欢聚。留客坐西窗，呼儿忙治具。家酿熟未篘，旧醅邻所助。笋蔌杂梅䕩，火豆连蔬茹。惭愧齿牙疏，杯盘宜我恕。鸡肥割黄膏，苦劝频下箸。杂坐同几席，谁能嗔礼数。翁年当自宽，鄙野得真趣。所愿息兵甲，田里无征赋。借屋傍流泉，从子山中住。
至节
作者：黄镇成
朝代：元

至节新阳候，关山战伐场。冱霜宜应序，初日渐舒长。草蔓寒终陨，梅花静自香。预谋烟艇好，春暖钓沧浪。
舟过大茅洋
作者：黄镇成
朝代：元

涨海浑茫寄一桴，候神东去接方壶。帆随雪浪高还下，岛浸冰天有若无。雁影斜翻西日远，潮声直上晚云孤。投纶拟学任公子，掣取封䲔饫万夫。
舟过石门梁安峡
作者：黄镇成
朝代：元

书画船头载酒回，沧洲斜日隔风埃。一双白鸟背人去，无数青山似马来。天际雨帆梁峡出，水心云寺石门开。同游有客如高李，授简惟惭赋岘台。
苦热
作者：黄镇成
朝代：元

展书成坐睡，就枕即无眠。惰气伤颓景，孱躯畏暑天。树阴灵隐路，溪冷武夷船。未得乘风去，怀人意惘然。
苦热
作者：黄镇成
朝代：元

苦热中夜起，仰视天沉沉。众星失光耀，云雾生晦阴。丰隆亦凭凌，霹雳闻迅音。欲雨竟不成，徒受苦热侵。人事不可问，天意诚难谌。安得金飙来，悠然清我心。
莫猺行
作者：黄镇成
朝代：元

莫猺射生蛮峒谷，窄裤短衣双赤足。前年应募作官军，恶少如云学妆束。千村一过如蝗落，妇满军中金满橐。廌冠击碎且勿嗔，邻寇不虞吾所托。
虎溪三笑图
作者：黄镇成
朝代：元

栗里先生不鼓琴，偶携明月到东林。白云满地苍苔湿，流水一山春雨深。归路已忘言外意，过桥谁识笑时心。人间俯仰成陈迹，传得高风说到今。
补陀岛
作者：黄镇成
朝代：元

一片云帆驾渺茫，东临绝岛拂扶桑。九天波浪随星客，万壑鱼龙觐水王。日观远开溟澥动，云台倒浸白花香。候神海上应相见，为觅安期却老方。
西窗昼雨
作者：黄镇成
朝代：元

三春惊过半，霪雨洒窗西。鹊脑添炉炷，春鸠隔树啼。
西陵渡
作者：黄镇成
朝代：元

日午移舟出隩隈，欢呼走趁百人回。潮依草岸痕初落，风拗蒲帆影半开。极浦海门生雾雨，隔江烟树起楼台。中流湠漫鱼龙过，勇陷危机亦壮哉。
谒钓台
作者：黄镇成
朝代：元

桐江两石台，屹立万仞高。昔日羊裘翁，长缗钓秋涛。雅志不在鱼，白首蹲江皋。谁知九重尊，乃是旧同袍。故态不可除，林泉终遁逃。睨彼轩冕荣，乾坤一鸿毛。泊舟沧江侧，捷步追猿猱。下窥流水清，仰睇风云豪。崇祠庇林麓，千载犹焄蒿。怀哉古人风，江流日滔滔。
谢子安之江右求葬师
作者：黄镇成
朝代：元

千里间关觅葬师，青山多在白云西。秋风满道吹红叶，何处逢人问楚溪。家在烟岚五县间，碧榕桥下水潺湲。朝来雨过秋如洗，写出江南一幅山。
谢子安之江右求葬师·其一
作者：黄镇成
朝代：元

千里间关觅葬师，青山多在白云西。秋风满道吹红叶，何处逢人问楚溪。
谢子安之江右求葬师·其二
作者：黄镇成
朝代：元

家在烟岚五县间，碧榕桥下水潺湲。朝来雨过秋如洗，写出江南一幅山。
谢家山
作者：黄镇成
朝代：元

结庐在南田，已辞城郭欢。山水未幽深，拟谋泉石间。野父导我行，同登谢家山。缘溪入深窈，绝磴穷跻攀。凭虚横鸟道，高回白云关。下瞰飞瀑流，倚杖听潺湲。良畴忽衍旷，阳坡冬不寒。盘旋得幽谷，外密仍中宽。松根有茯苓，竹本易成竿。愿与同心人，筑茅栖烟峦。去市十里许，尘氛无能干。食力中无惭，傲然身世安。
谢边
作者：黄镇成
朝代：元

冲雨来谢边，滑路沾泥涂。旧邻忽相见，留我宿山居。然薪燎我衣，取酒慰我劬。虽有骨肉亲，各在天一隅。感子劳苦意，焉能念崎岖。
谷口
作者：黄镇成
朝代：元

谷口桥边日未斜，先寻宿处近梅花。分明听得吹长笛，秪隔红阑第一家。谷口桥边寻隐君，山中几时耕白云。清霜满天桕叶赤，石上水声终夜闻。
谷口·其一
作者：黄镇成
朝代：元

谷口桥边日未斜，先寻宿处近梅花。分明听得吹长笛，秪隔红阑第一家。
谷口·其二
作者：黄镇成
朝代：元

谷口桥边寻隐君，山中几时耕白云。清霜满天桕叶赤，石上水声终夜闻。
负薪行
作者：黄镇成
朝代：元

田家腊月上山时，赤脚负薪雨中归。身无夹褐头无笠，寒风飒飒吹湿衣。檐牙滴沥声不断，天地黯惨逄岁晏。自从十载正月吉，雨雪阴霾少晴旦。乱离窜匿饥寒死，上宰有无惟浩叹。身强众勇能杀戮，白玉为床金作屋。宣麻诰敕天不恤，一命不沾寒士族。雨师汝灵胡不仁，元日人日乃有神。赤土槁苗遁何所，天威人虐民独苦。
贫女吟
作者：黄镇成
朝代：元

贫女娉婷年少时，绮窗日日画蛾眉。不羡桃花妆笑靥，肯随杨柳斗腰肢。寒机织得云间素，青鸾一一衔花度。自裁春雾作春衣，含香试缕蔷薇露。长怜玉质解倾城，谁料贫家嫁不成。年去年来春色晚，花开花落两无凭。时时自理閒妆箧，尚有翠蕤金奁叶。玉纤不似旧时妆，瑶台更度琴三叠。秪今老大白头新，如何却说嫁商人。贫女贞白毋辞贫，犹胜东家女儿嫁得不终身。
赠了上人游方
作者：黄镇成
朝代：元

上人携月自西来，又拟乘风过五台。山到白云应驻锡，地逢沧海只浮杯。黄梅再熟传宗去，贝叶初收说法回。我亦寻幽少吟伴，几时看瀑上天台。
赠何万里
作者：黄镇成
朝代：元

泷流绕郡山如戟，黄茅峒深秋雾黑。幽篁蔽空鼪鬼啸，绝涧下水沙虫射。生猺持刀跣双足，出入如飞践荆棘。官军相持不敢杀，年年出峒来为贼。何侯挺身谕其渠，深入不用一卒驱。椎牛酾酒拜县令，叱散部伍从降书。君不见伏波将军征五溪，瘴雨湿衣归棹迟。又不见令公单骑丧虏魄，万马不嘶边月白。古来豪士立奇功，何侯身老心力雄。上尊袭衣拜赐毕，归钓白云清渭中。
赠叶山人
作者：黄镇成
朝代：元

仙岩溪上叶山人，手佩青囊太古文。北极池从林邑下，南条山到蜀江分。寻源屡识蛟龙宅，探穴长随虎豹群。更约秋风清霁日，与君高踏万重云。
赠奉使宣抚伞萨尔二十韵
作者：黄镇成
朝代：元

宝历承千祀，舆图冠百王。际天开日月，率土效梯航。累洽规模远，重华法度彰。建官周典礼，熙绩帝文章。总总繁生聚，茫茫辟土疆。枯荄虞阻泽，蔀屋虑遗光。宸阙忧方轸，宵衣寝未遑。畴咨人杰用，直指使华将。旷典临轩重，渊衷布诏详。闾阎遐可迩，冠盖蔚相望。秋气腾鹰隼，朝阳集凤凰。渡江摇岳影，压境重星芒。蠡泽鱼龙窟，闽山水石乡。德音昭两道，威誉耸殊方。人瘼先扶拯，官流尽激扬。煦和深雨露，推断肃冰霜。财力东南竭，饥羌十九亡。茧丝期重惜，琴瑟徯更张。伏谒惭褒櫑，陈诗忝泮璜。愿闻归奏日，竹帛永垂芳。
赠张孟琛
作者：黄镇成
朝代：元

江海张公鬓欲华，每从吟屋写梅花。逢人处处能知己，作客年年易别家。闽峤午山生雾雨，洞庭秋水落蒹葭。河源八月西风便，天上还乘奉使槎。
赠曾鍊师
作者：黄镇成
朝代：元

闻说元都曾鍊师，曾从海上识安期。游山采药辞家早，扫石看云出洞迟。醮罢每栖双鹤树，丹成时浴九龙池。长年别有壶中乐，消得仙人几局棋。
赠染笺周方大
作者：黄镇成
朝代：元

曾见东溟涌日轮，霞流丹穴锦回文。蓉城昨夜西风壮，捲入春膏五色云。
赠海中所藏顾定之竹
作者：黄镇成
朝代：元

凯之遗墨在人间，风起萧萧万叶寒。何日携琴踏青藓，雨华台上听琅玕。
赠秋厓上人
作者：黄镇成
朝代：元

开士黄金刹，斋房白云外。寻师天台山，贝叶写经呗。凌晨餐正阳，玉屑和沆瀣。飞锡到城市，刀圭起沉瘵。逃名师伯休，隐显谢流辈。有时栖石室，宴坐真空界。行药度幽涧，秋云湿霞佩。我欲往从之，高蹈尘宇隘。他年嵩少间，挥麈一投芥。
赠黄汝楫
作者：黄镇成
朝代：元

吾邦文献邦，江夏实著姓。自从唐叶来，忠孝溢郡乘。天朝跻仕版，先后相辉映。亢宗入省郎，孝友根至性。乘时起书佐，弱冠师法令。骅骝丰骨奇，雕鹗羽毛劲。历块云路阔，抟风海天迥。五羊城郭深，八桂云山胜。归来陟藩阃，晨夕奉温凊。薇垣开省署，咫尺郎星应。乘遽入乡国，长吏各郊迎。既勤松楸省，亦展桑梓敬。亲朋慰所望，尊酒更相庆。祝子践华级，勉子崇德行。他年互扬历，一一树佳政。江空岛石出，霜落天宇净。驱驰迫使事，水驿舟可榜。去去三神山，相望发孤咏。独有岁寒花，殷勤为君赠。
越王台
作者：黄镇成
朝代：元

亭院荒丘古，萧萧草木秋。遗来辇路迹，传属越王游。
辛巳还光邑祖居上井约江少府同到
作者：黄镇成
朝代：元

东井田庐故业非，十年风雨寸心违。江湖水阔冥鸿去，城郭春深老鹤归。桑梓尽随黄壤化，松楸空望白云飞。梅仙此日能相约，竹杖相携上翠微。
过福山僧不遇
作者：黄镇成
朝代：元

香积厨边华雨纷，翻经台上柏烟焚。不知飞锡游何处，应在天台看白云。
还家
作者：黄镇成
朝代：元

避难三迁久，还家一岁馀。乱中全子舍，兵后保先庐。池废草留密，径存林伐疏。室堂聊讯扫，未敢计空虚。
远别离
作者：黄镇成
朝代：元

远别离，百里奚，西戎已伯君当归。人生莫忘贫贱知，至今令人思扊扅。远别离，秋胡妻，五年不见容颜非。学成无患富贵迟，吾宁采桑待君归。
远别离·其一
作者：黄镇成
朝代：元

远别离，百里奚，西戎已伯君当归。人生莫忘贫贱知，至今令人思扊扅。
远别离·其二
作者：黄镇成
朝代：元

远别离，秋胡妻，五年不见容颜非。学成无患富贵迟，吾宁采桑待君归。
远适
作者：黄镇成
朝代：元

吉日有远适，我行志四方。西驰穷河源，东望临扶桑。南通火维外，北达冰竁傍。勿谓天地阔，勿谓岁月长。驽马积十驾，千里追飞黄。大鹏发天池，抟风起翱翔。谁能守皂枥，不复驰康庄。谁能敛羽翮，但学抢榆枋。大道甚平夷，谁谓阻关梁。寄言远适者，日进不可量。
送伍元如赴乌蒙右文教授
作者：黄镇成
朝代：元

西去乌蒙几驿程，平生江海壮游轻。牂牁水入蛮云暖，越巂山连楚树晴。已载国书通累译，更推王道淑诸生。他年听说殊方事，绿鬓相看昼锦荣。
送危山人归江西
作者：黄镇成
朝代：元

山人归去大江西，龙虎经文肘后携。江汉地分南纪远，斗牛天入北辰低。桃流谷口泉初落，杉拥关门鸟自啼。已办登临几双屐，徯君来往踏晴泥。
送宪幕陈时中分题得平章河
作者：黄镇成
朝代：元

海国犹传利泽功，沧溟缥缈百蛮通。潮来估客船归市，月上人家水浸空。析木星辰三岛外，扶桑宫殿五云东。河梁此日重携手，目送灵槎万里风。
送监郡库克楚通议公致仕归维扬一十二韵
作者：黄镇成
朝代：元

近郡称良牧，如公实罕伦。处家原俭朴，施政本宽仁。不扰心如水，无私化若神。镇浮安属吏，持重协同寅。忆昨虞汀寇，烦公抚邵民。孤城存保障，列壁静风尘。课最逾三载，生灵煦一春。村村田悉垦，户户粟皆陈。大府方交剡，高情自乞身。攀辕徒拥霸，遮道莫留恂。淮海通诸夏，溪山望七闽。作诗无溢美，端不愧风人。
送詹景仁赴江陵军民总管
作者：黄镇成
朝代：元

开府南条最上州，古今形胜一登楼。三巴汹汹鱼龙窟，七泽苍苍橘柚洲。闾井寓兵生聚远，诗书谋帅拊循周。仲宣亦有从军赋，遥望西江李郭舟。
送锡实布哈显中赴秋闱二十韵
作者：黄镇成
朝代：元

圣世恢文治，贤科擢隽材。风云连地起，日月丽天开。右武宗磐衍，同文国本培。羽仪生凤穴，神骏出龙媒。况子年华盛，由今学力该。溯流通渤澥，摛藻逼昭回。世阀开中夏，师垣集上台。山河金誓托，柱石鼎臣陪。鼻祖坛犹累，难兄锦自裁。露浓花作县，风远柏为台。劝驾方三岁，驰书动九垓。浙江云汹涌，越峤月崔嵬。绝汉留攀桂，清秋送踏槐。翼翻闽海雨，鳞跃禹门雷。画省文章雅，丹墀礼乐剀。学期先俊造，名拟冠伦魁。玉树荣诸谢，斑衣庆老莱。天津环列宿，云路绝纤埃。逸气馀篇翰，高情寄酒杯。旗铃探喜报，应待捷书催。
道山亭晚憩
作者：黄镇成
朝代：元

平池雨初晴，日暮春水深。残霞堕空阔，规月光已沉。惊波跃潜鱼，过影窥翔禽。茭荷绿参差，嘉木悬清阴。但起垂纶想，远生江海心。小大固有殊，放歌无古今。
道山夜坐
作者：黄镇成
朝代：元

夜久天空素月辉，飘飘凉气入絺衣。露华欲下仙人掌，河润应沾织女机。江表尚传烽火急，关中暂报羽书稀。草庐老我南山下，自濯沧浪理钓矶。
避地椒历
作者：黄镇成
朝代：元

邻家急相报，且往椒历山。登陟如猿猱，合沓同跻攀。远近火烟起，指点望城间。椒历不可住，迫晚登孱颜。夜宿草树中，露下山气寒。
郑克刚双松图
作者：黄镇成
朝代：元

老干悬霜紫翠分，一山风雨半空闻。携琴欲扫苔根石，为写秋声寄白云。
郑子声飞凤朝阳图
作者：黄镇成
朝代：元

万叶迎风舞翠翘，五云浮日丽青霄。祗应飞上青天去，吹作仙人紫玉箫。
采薇行
作者：黄镇成
朝代：元

陟彼西山，言采其薇。清晨荷锄去，日晚束担归。登山不厌高，山下薇苗稀。斸土不厌深，土浅根不肥。不辞登高斸深土，但念妻儿常苦饥。赤日行天燥土热，流汗被体沾裳衣。家家捣薇根，舂杵声相闻。经旬不粒食，杵重筋力微。汲泉澄粉作饵薄，菜色已觉容颜非。嗟哉田家百苦无休时，野人见之心益悲。达官贵客不到此，日醉华筵知不知。
里墩田家
作者：黄镇成
朝代：元

去市二三里，居山八九家。雨馀添菜荚，霜后出梅花。谷稔冬饶酒，泉甘日美茶。俗淳人事简，容我傲烟霞。
野望
作者：黄镇成
朝代：元

寒江一棹远，接岸板桥斜。独往乘幽兴，何妨去路赊。
野桥
作者：黄镇成
朝代：元

选胜野桥边，疏松似鼓弦。亭幽当水曲，林际起秋烟。
金原先垄之侧涌泉甘洁
作者：黄镇成
朝代：元

山下流泉冷沁冰，渫荒开甃贮甘澄。穴通海眼鱼龙沸，波溢田膏雨雾蒸。茶鼎夜寒分石乳，药镵春暖洗云层。寻幽有约烟霞侣，万壑千岩拟共登。
金原营小舍割山中田畀守者
作者：黄镇成
朝代：元

乌子情孤泪满襟，手移丘木已成阴。丹砂不换千年骨，白发空衔九地心。自托烟霞谋卜筑，每勤霜露寄登临。传家未得成先志，敢坠遗言付托深。
钱塘
作者：黄镇成
朝代：元

雨过高风发屋声，吴中暑退即寒生。晴光入眼园林薄，夜气侵人枕簟轻。寺铎呼风宵自语，邻机织月晓犹鸣。江湖处处悲秋客，起束归装不待明。
铅山早行
作者：黄镇成
朝代：元
体裁：五言律诗

早起辞林馆，邻鸡已再嗥。月弦当户直，斗柄插山高。细湿侵藜杖，轻寒袭布袍。前趋东日上，五色动云涛。
铅山早行
作者：黄镇成
朝代：元

早起辞林馆，邻鸡已再嘷。月弦当户直，斗柄插山高。细湿侵藜杖，轻寒袭布袍。前趋东日上，五色动云涛。
闻鸡
作者：黄镇成
朝代：元

曾催月影到寒窗，又促征车拂晓霜。湖海故人今白发，五更孤枕泪浪浪。
雅正卿婿巴图鲁斯迓宪使归汉阳
作者：黄镇成
朝代：元

才闻征旆入三神，又瞩归鞯过七闽。仙籍九天承雨露，使华千里动星辰。江间木落云帆冷，雨后梅开水驿春。亦欲登楼乘夜月，几时来食汉江鳞。
雪
作者：黄镇成
朝代：元

琼瑶天半耸，风急六花飞。寂寞无人境，孤舟傍钓矶。
雪窗兰石图
作者：黄镇成
朝代：元

空谷幽人紫绮裘，洞箫声远碧山秋。月明忽忆同游客，已在君峰十二楼。
雪舟独泛
作者：黄镇成
朝代：元

玉树耸长空，琼瑶万壑封。夷犹冰镜里，诗思灞桥东。
霁月
作者：黄镇成
朝代：元

寒爱春来暑爱秋，水长山远白人头。天时自有清凉日，霁月如银独上楼。
题三涧郑氏耕隐所
作者：黄镇成
朝代：元

故人耕隐处，一壑乐馀閒。绕舍流春水，当门出晓山。课童归雨外，留客住云间。尚恐违温凊，城中日往还。
题乌江庙
作者：黄镇成
朝代：元

五色龙文应汉王，项家徒用力争强。不知麾下无人杰，卷土重来亦是亡。
题剑水秋浦山房
作者：黄镇成
朝代：元

借得云房一榻秋，十年山水记曾游。逢人欲说当时事，满树西风独倚楼。
题墨菊
作者：黄镇成
朝代：元

江南九月秋风凉，秋菊采采金衣黄。近时丹丘出新意，却洒淡墨传秋香。青城学士曾题藻，散落人间共传宝。卷舒造化入毫端，回首东篱自枯槁。东阳傅君心好奇，何处得此秋霜枝。湖湘衲子远相贶，笔势迥与丹丘齐。香英细蹙玄玉屑，老干拗断乌金折。不随粉黛学时妆，自与幽人同志节。渊明已逝屈子沉，晚香纵有谁知心。感君画图三叹息，为君长歌楚天碧。
题定武兰亭
作者：黄镇成
朝代：元

茧纸香随玉匣遗，宝书天上世难知。狼烽几堕昆明劫，蝉翼犹传定武碑。晓雨苔花侵捣石，秋山柿叶费临池。东都已往谁能继，神物终烦谨护持。
题摘枝海棠
作者：黄镇成
朝代：元

展卷还教蜀客疑，半含清露湿胭脂。草堂二月花无数，开透春风未有诗。
题新城彭元履赈米卷
作者：黄镇成
朝代：元

君不见东门冠盖如流水，武断称雄跨州里。又不见北里笙竽声沸空，千金结客五陵东。董家岂无储粟坞，卢家亦有多田翁。京坻倚叠誇红腐，一粒何曾到鱼釜。漫令馋客长饥涎，寂寂朱门锁烟树。何如旴水彭徵君，发粟尽活饥年民。相逢相语无德色，况受朝省酬官勋。阴骘冥冥天福善，八十童颜身更健。只今生子又生孙，举义除残保乡县。彭家世世名义敦，食报定似于公门。须留铁壁障江表，河润不隔闽山云。
题朱泽民画山水
作者：黄镇成
朝代：元

与客浮湘水，琴书共一舟。云间双树晓，天外数峰秋。指顾销尘虑，栖迟发棹讴。未知身是画，明月满沧洲。
题李倚衡所藏边伯京萱竹图
作者：黄镇成
朝代：元

金谷园西锦水东，紫丝云暖露华浓。琴中写得江南意，翠绕巫山十二峰。
题李氏甥彦博所藏枯林兰石
作者：黄镇成
朝代：元

幽芳冉冉路云深，白石沧江见此心。零落佳人在空谷，自弹秋月寄瑶琴。
题林处士故居
作者：黄镇成
朝代：元

先生胜隐得孤山，小艇沿湖日往还。自爱烟霞居物外，岂知名姓落人间。鹤无过迹苔痕老，梅自开花月影閒。表墓有铭祠有奠，高风千载更廉顽。
题梅花太极图十首 其一 太极无朕
作者：黄镇成
朝代：元

万里江天欲雪时，石梁斜路枕寒漪。山翁拟觅春消息，踏遍青苔未有诗。
题梅花太极图十首 其七 疏影横烟
作者：黄镇成
朝代：元

霜姿月骨夜棱棱，亦有轻烟一带横。聊似染空成淡影，幽香不减向来清。
题梅花太极图十首 其三 性质合凝
作者：黄镇成
朝代：元

携杖来寻碧玉泉，千林红叶晚霜天。何人写得琴中意，尽在疏枝浅水边。
题梅花太极图十首 其九 敛华就实
作者：黄镇成
朝代：元

山亭流水雨初歇，杨柳桥头花正飞。直待清阴成子日，与君携酒送春归。
题梅花太极图十首 其二 气化有形
作者：黄镇成
朝代：元

吟屋萧疏霜后村，江头千树欲黄昏。等閒又被春风觉，添得寒梢月一痕。
题梅花太极图十首 其五 含春待放
作者：黄镇成
朝代：元

行到湖边处士家，春风篱落近晴沙。应将綵笔题新句，直待满林飞雪花。
题梅花太极图十首 其八 寒枝压雪
作者：黄镇成
朝代：元

雪枝擎重为花惜，怯冷应开春色中。劲节始知金断日，岁寒终谢玉成功。
题梅花太极图十首 其六 得月齐开
作者：黄镇成
朝代：元

幽芳一点无尘到，况是月明霜夜深。怪得阳春满天地，溪桥千树玉成林。
题梅花太极图十首 其十 待用调元
作者：黄镇成
朝代：元

凝姿已得木味正，鍊粹复专阳德纯。大用悉归调鼎实，生生无尽一腔仁。
题梅花太极图十首 其四 风神全具
作者：黄镇成
朝代：元

曾向燕云画里誇，孤山流水断桥斜。祗今残雪疏篱外，始见江南第一花。
题梅花太极图十首·太极无朕
作者：黄镇成
朝代：元

万里江天欲雪时，石梁斜路枕寒漪。山翁拟觅春消息，踏遍青苔未有诗。吟屋萧疏霜后村，江头千树欲黄昏。等閒又被春风觉，添得寒梢月一痕。携杖来寻碧玉泉，千林红叶晚霜天。何人写得琴中意，尽在疏枝浅水边。曾向燕云画里誇，孤山流水断桥斜。祗今残雪疏篱外，始见江南第一花。行到湖边处士家，春风篱落近晴沙。应将綵笔题新句，直待满林飞雪花。幽芳一点无尘到，况是月明霜夜深。怪得阳春满天地，溪桥千树玉成林。霜姿月骨夜棱棱，亦有轻烟一带横。聊似染空成淡影，幽香不减向来清。雪枝擎重为花惜，怯冷应开春色中。劲节始知金断日，岁寒终谢玉成功。山亭流水雨初歇，杨柳桥头花正飞。直待清阴成子日，与君携酒送春归。凝姿已得木味正，鍊粹复专阳德纯。大用悉归调鼎实，生生无尽一腔仁。
题牛背醉归图
作者：黄镇成
朝代：元

社散田头日欲晡，平坡烟暖草如铺。醉来祗坐乌犍背，归去花村不用扶。岁久携家住白云，春风行乐任天真。颓然醉貌衣冠古，应是鹿门山下人。
题牛背醉归图·其一
作者：黄镇成
朝代：元

社散田头日欲晡，平坡烟暖草如铺。醉来祗坐乌犍背，归去花村不用扶。
题牛背醉归图·其二
作者：黄镇成
朝代：元

岁久携家住白云，春风行乐任天真。颓然醉貌衣冠古，应是鹿门山下人。
题王元善赴北清江新雁图
作者：黄镇成
朝代：元

江南春水拍天齐，鸿雁成行向北飞。未必云山便相隔，秋风还带夕阳归。
题秋江把钓图
作者：黄镇成
朝代：元

独载轻舠过碧川，一纶牵动楚江天。芦边有月还吹笛，柳外无风不系船。留火夜然湘岸竹，得鱼朝送酒家钱。十年湖海真如画，亦欲狂歌一扣舷。
题辛庸之所藏子昂画渊明漉酒图并书归去来辞
作者：黄镇成
朝代：元

先生归来三径荒，宅边五柳森成行。野田流水春欲莫，种秫未斸南山阳。苗稀草盛收已薄，毕岁未可供壶觞。前年彭泽才一稔，已具盏勺开糟床。乡里小儿不解事，使我掉臂归柴桑。偶然得米酿为酒，篱下又报秋花黄。呼童染指验熟否，瓮面盎盎浮云浆。秪将头上葛巾漉，下注瓦缶流泉香。科头席地竟一醉，白日啸傲登羲皇。元嘉甲子不足数，陶然醉境真吾乡。栗里先生百世士，吴兴学士遥相望。画图入妙书更美，翰墨一代传文章。辛君得之能宝藏，我亦长歌歌慨慷。
题达可大监游武夷卷
作者：黄镇成
朝代：元

吾生有癖惟爱山，梦魂长在溪山间。秘书示我武夷卷，已似着屐穷跻攀。武夷三十六峰碧，烟云出没秋孱颜。丹崖翠壁千万状，灵花异草何斑斑。上有七层郁罗级，下有九曲沧浪湾。仙人骑鹤互来往，但闻杂佩声珊珊。紫阳夫子昔曾住，傲睨凿破浮云关。棹歌一曲天宇阔，至今遗响在人寰。桃花流出前溪去，石门不掩春风閒。平林山色自无恙，我欲与子听潺湲。
题道士林希深祷雨卷
作者：黄镇成
朝代：元

羽人曾领玉宸曹，身衣朝天白鹤袍。铁檄召雷秋雨足，瑶坛谒帝夜云高。穿林紫气频烧药，满洞丹英自种桃。若挽银河洗兵甲，应翻马鬣作波涛。
题郑子声画
作者：黄镇成
朝代：元

能画能书郑广文，丹成挥手谢尘氛。不知笙鹤游何处，留得潇湘一片云。
题钱清坝
作者：黄镇成
朝代：元

父老何知太守贤，宵无尨吠即安眠。当时不作归装累，更莫轻持一大钱。
题麻姑图有怀蒋师文
作者：黄镇成
朝代：元

曾宿丹霞十二楼，水亭风馆不胜秋。故人天上无书到，自展山图看雪流。
麻姑一宿
作者：黄镇成
朝代：元

绝谷寒声浅，阴堂翠色交。拓书摩藓石，炊黍入烟梢。瀑落投龙洞，云归养鹤巢。谁能招我隐，未用解人嘲。
黄仲文云松巢歌
作者：黄镇成
朝代：元

君不见谪仙翁，挥斥八极如游龙。东行扶桑过若木，隘视人世不可容。九江日上见五老，身秪欲巢云松。云松之巢出天表，九点齐州蚁封小。醉翻江水挹天瓢，仰视浮云没孤鸟。骑鲸一去天地空，元圃三山白云绕。谁似黄家公子贤，放情飘萧怀谪仙。有诗万卷比秋月，有酒百斛如流泉。名嚣利聒不到耳，绮窗阿阁浮轻烟。结巢亦与云松伴，自拂天风凌汗漫。句里哦成碧水秋，毫端貌得潇湘岸。长松落落云冥冥，岁晏怀君霜霰零。流脂入地应千岁，寄我春山煮茯苓。
黄月潭
作者：黄镇成
朝代：元

平生山水最相亲，蜡屐长随野鹿群。未似月潭双足健，东南踏遍万重云。
鼓山灵源洞
作者：黄镇成
朝代：元

屴崱峰头万丈梯，上方高与白云齐。青山尽处海门阔，红日上来天宇低。喝水无人空宴坐，磨崖有客漫留题。飘然欲御长风去，一笑何烦过虎溪。
乱后经瓶山
作者：黄鲁德
朝代：元
体裁：七言绝句

东西十里一廛无，三五行人只露居。惟有瓶山银杏树，至今犹发斧斤馀。
武塘十咏 其一 景德泉
作者：黄鲁德
朝代：元
体裁：七言绝句

幽澜远引曹溪水，此是人间第几泉。一吸清凉除热恼，不妨频候煮茶烟。
武塘十咏 其七 吴氏义塾
作者：黄鲁德
朝代：元
体裁：七言绝句

儿童父老尚弦歌，共感吴门惠泽多。今日文风俱扫地，尽抛礼乐事干戈。
武塘十咏 其三 慈云寺
作者：黄鲁德
朝代：元
体裁：七言绝句

唐朝古寺已千年，铁骑来时火歘燃。殿阁尚存遗迹在，何期一夜逐风烟。
武塘十咏 其九 吴莹竹庄
作者：黄鲁德
朝代：元
体裁：七言绝句

千尺高榆绕竹庄，清风亭上藕花香。如何一旦遭兵燹，荒草寒烟怨夕阳。
武塘十咏 其二 大胜塔
作者：黄鲁德
朝代：元
体裁：七言绝句

高标千尺插晴空，俯仰人寰一气中。终日无风铃自语，不知火起梵王宫。
武塘十咏 其五 凤凰墩
作者：黄鲁德
朝代：元
体裁：七言绝句

荒丘空得凤凰名，岁岁春来宿草青。雨洗烧痕含杀气，箫韶九奏想虞廷。
武塘十咏 其八 爱山花圃
作者：黄鲁德
朝代：元
体裁：七言绝句

削除荆棘创高台，万紫千红二月开。日日笙歌楼上醉，不知寒雨锁荒苔。
武塘十咏 其六 陈贤良墓
作者：黄鲁德
朝代：元
体裁：七言绝句

河水东流绕九墩，至今不解识真坟。白牛曾踏风泾路，故老时时说隐君。
武塘十咏 其十 吴仲圭墓
作者：黄鲁德
朝代：元
体裁：七言绝句

老子平生学蓟丘，晚年笔法似湖州。画图自写梅花号，荒草空存土一抔。
武塘十咏 其四 胥山
作者：黄鲁德
朝代：元
体裁：七言绝句

百里平田拥翠堆，山人传是伍胥来。剑痕犹带英雄气，白日云深锁绿苔。
侍宴
作者：黎崱
朝代：元

玉阶仙仗晓班催，日上彤章宝扇开。雷动乾坤三祝寿，春生雨露九霞杯。元年新记黄龙瑞，重译今传白雉来。从此南荒深感德，不劳铜柱立崔嵬。
内附
作者：黎崱
朝代：元

十丈楼船下粤泷，将军系组列城降。中朝一统有今日，南国小臣如此江。自入羽毛州赋后，须忘鳞介土飞光。当年百岁秦陀老，何事诗书滞一邦。
喜诏
作者：黎崱
朝代：元

黄鸡催唱晓玲珑，尺五飞来紫禁中。遂使尧言布天下，始知汉诏感山东。金瓯已付经纶手，玉烛均调鼎鼐功。人囿太平无事日，村村粳稻飐香风。
图志歌
作者：黎崱
朝代：元

安南版图数千里，少是居民多山水。东邻合浦北宜邕，南抵占城西大理。古来五岭号蛮夷，肇自陶唐有交阯。其在成周为越裳，重译曾来供白雉。秦名象郡汉交州，九真日南接其地。汉初赵陀总雄据，乃命为王免诛徙。继因高后禁关市，陀复怙强随僭伪。即称帝与中国仵，戕害边民严武备。汉家自是起兵戈，每战无功罢力士。汉文修德不事武，释罪不诛封赵氏。陀因感德称藩臣，遂使婴齐来入侍。方物珍奇岁贡输，传袭子孙给五世。吕嘉谋叛暗兴兵，故杀其王并汉使。武皇一怒奋天戈，千里精兵扫凶秽。路侯博德勇有谋，破越如同破竹势。分为九郡置官守，南越从兹国乃废。中华闻化遍九州，渐教远人通礼义。光武初除新室难，未遑选擢南方使。糜洽二女逞奸雄，娣名徵侧妹徵贰。招呼要党据南交，威服百蛮无与比。侵边寇灭六十城，一立为王一为帅。堂堂汉将马伏波，苦战三年常切齿。分军驱逐到玺溪，贼酋授首悉平治。广开汉界极天南，铜柱高标传汉史。命官遣将镇其民，德政清新多惠施。至于士燮善抚绥，贵重一方人所念。国政纷纷吴蜀在，争为壁垒陈交界。境入汉制宋齐梁，兴诛相承如一轨。悠悠阅世迨隋唐，始号安南今乃是。张舟始作都护时，修筑罗城制军器。高骈威信行在彼，此邦人人多慢易。咸通末岁中国乱，转运遐方肆骄恣。吴权曲颢矫与杨，篡辱相争民力匮。宋初王氏始封王，丁绝转封黎与李。李传九世一百年，嗣有陈王来袭位。泰平日久重儒风，礼乐衣冠略初似。皇元一统自古无，德服万邦恩泽被。陈王纳款三十年，后嗣不道违上旨。甲申假道征占城，令助军器供饷馈。居然逆命相抗衡，拒捍王师心怀异。陈王子侄二三人，慕义来归沐恩赐。兴师伐罪出有名，千里鹰扬耀旗帜。进兵数道会于交，势若雷云驰万骑。其王逃海匿山林，旁及无辜遭罪戾。师还伏罪进表章，犀象玺珠常踵至。圣心荡荡念斯民，罢战休兵合天意。南陲从此悉安然，亿万生灵蒙其庇。远人怀德自心归，天下为家当盛际。小臣居沔拜皇恩，窃禄素餐心自愧。乘间缀缉旧所闻，写作《安南风土志》。
大别山咏禹柏
作者：黎崱
朝代：元

今古朝昏意自閒，人传禹柏未曾刊。神功四载殷周上，元气一枝江汉间。骨蜕铜龙天欲海，□沈朱虎雪连山。摩挲拟问胼胝事，遗庙朝乌去不还。
寿安南国王
作者：黎崱
朝代：元

明河秋露照华篸，天雨仙花优钵昙。恩重鹏程转溟北，丹成鸡犬在安南。长生籍内千秋八，善乐堂中七月三。白发门徒珍重意，流霞拍手借春酣。
挽安南国王
作者：黎崱
朝代：元

当时侍坐谈玄客，今日到门灯照灵。重对画眉魂或返，每看遗稿泪交零。西门旧路花应白，南国新阡草易青。无限越吟招不得，纸钱风急树冥冥。
用载道韵晚游郎中湖
作者：黎崱
朝代：元

疏苇长堤接短篱，日来湖上欠支离。鸥边人立城阴晚，柳外花明水净时。世事纷纷惊倦眼，客怀草草说新诗。荒祠为喜文翁笑，醉酹乾姜一片碑。
赠傅与砺使安南还
作者：黎崱
朝代：元

竹里莺啼岭啸猿，安南使者下龙船。诏分鸢阯倾心拜，诗致鸡林好事传。绛节司存新雨露，青春来往倦风烟。江头客发垂垂白，犹见南来陆贾年。
赠尚书撒里瓦使安南还
作者：黎崱
朝代：元

安稳梅花道，尚书向此还。人烟两边树，客思万重山。陆贾通南越，张骞度玉关。皇华君善事，谁喜近天颜。
送侍郎智子元使安南
作者：黎崱
朝代：元

桂林南去接交州，椰叶槟榔暗驿楼。使者持书行绝域，侍郎鞭马照清秋。元年诏下黄龙汉，九译人归白鲤周。便化文身作章甫，归来陆贾说前■。
送侍郎智子元使安南
作者：黎崱
朝代：元
体裁：七言律诗

桂林南去接交州，椰叶槟榔暗驿楼。使者持书行绝域，侍郎鞭马照清秋。元年诏下黄龙汉，九译人归白鲤周。便化文身作章甫，归来陆贾说前旒。
送广文傅与砺佐天使安南
作者：黎崱
朝代：元

尚书文史济时才，匹马仍随使客来。沧海龙飞天子诏，青冥鹤下赵王台。诸溪篁竹参差动，五岭梅花准拟开。政使风烟殊百粤，未应佳句不能裁。
送郎中赵子期
作者：黎崱
朝代：元

下国瞻宸极，交州有使星。梅花南北景，篁竹短长青。殊俗诗难写，荒村酒易醒。翩翩赵公子，终不愧朝廷。
都城
作者：黎崱
朝代：元

天象分明散晓霞，故令骑马入京华。云开阊阖三千丈，雾暗楼台百万家。寒尽宫花初著蕊，春深官柳已藏鸦。太平气象今如此，始信皇图福未涯。
重九怀彰宪侯
作者：黎崱
朝代：元

久废登临不赋诗，却来重看菊花枝。犹思马上西门哭，不记螯边左手持。双鬓岂堪频换色，一樽当及未衰时。纷纷蜂蝶知春事，明月秋风好付谁。
送友人使元
作者：黎括
朝代：元

驿路三千君据鞍，海门二十我还山。中朝使者沧江客，君得功名我得閒。
【中吕】粉蝶儿 集中州韵
作者：黑老五
朝代：元

从东陇风动松呼，听叮咛定睛睁觑，望苍谩钝广黄芦。却樵夫，遇渔父，递知机携物。便盘旋千转前湖，看寒山晚关滩渡。 【醉春风】指是志诗书，友酬酒就举。盘桓欢玩拼欢娱，吟音饮足。足。己意微舒，答他佳趣，渐纤瞻录。 【红绣鞋】才在怪歪崖捱步，磨过多过河渠，野赊斜隔这些疏。沉吟林阴阻，甘探淡淡儒，趁村门人问取。 【石榴花】望湘江港上长芦，笼松拥洞横铺。视茨此是尔之居，小樵笑老夫。行岭登途，下凹凸狭压搓芽树，迈崖侧阶歪路。野接茄结隔斜铺，看关还滩但慢弯沽。 【斗鹌鹑】毒雾睹古渡糊突，吾不如读书杜甫。小道道老稻樵枯，那华那华架橹，荡浆慌忙向穰荡宿。暗谈贪担担夫，偎碎萎翡翠宜图，岩崦渐濂纤淹出。 【十二月】小鸟鹊高巢梢噪呼，骑一骑急喜避崎岖。乌酥土枯湖古渡，岚惨淡庵勘堪图。看看晚残山慢阻，忙忙莽望穰荒伏。 【尧民歌】呀，陇东哄贡冲松动猛风毒，自姿尔思此诗赋。蓝关暂俺暗参吾，那家他把夹芭居。抽首就踌躇，裁划该载孤，闷昏奔村门去。 【耍孩儿】盘桓疃畔峦端路，见一个绕倒忉骚老夫。穿一领袖头露肘旧绸服，骑一匹便鞭扌扇蹇嫣驴。轻行停省惊睁目，迤<辶里>即迷失记途，多因是抹坡错过多过阻。虫蛩蜂丛猛动，禽吟林阴荫疏。 【四煞】那厮儿拿瓜那塔要这老儿近身频问取，那厮儿故徒不顾都胡觑；那老儿欠谦廉俭粘拈絮，那厮儿奸亻孱还顽懒惮语。缠绵转见涎天暮，那厮儿始使兹之指视，这老儿既知喜己眉舒。 【三煞】你望那草桥拗小道绕，青菱萍正径出。那里有雨余渠处淤墟土，艰难涧湾潺寒滩返岸残山晚，助苦楚雾模糊古墓枯芜毒虎伏。荒凉苍莽羊肠曲，黑泥壁颓摧废驿，杂下凹答撒沙湖。 【二煞】感咱岚淡黯，近人云称逐。那里有帘纤渐堑粘签足，跌斜歇客歇遮尔舍，在拐挨槐窄矮屋。兀良望烘风松朦胧从东去，那槎牙夹芭巴他家打火，休忧愁扣柳邮有酒投壶。 【煞尾】那厮儿本分蠢钝淳，这老儿别也扯柘苦。听称名姓叮咛诉，则向那聚旅无虞去处宿。
中吕·粉蝶儿集中州韵
作者：黑老五
朝代：元

从东陇风动松呼，听叮咛定睛睁觑，望苍谩钝广黄芦。
却樵夫，遇渔父，递知机携物。
便盘旋千转前湖，看寒山晚关滩渡。
中呂·粉蝶兒集中州韻
作者：黑老五
朝代：元

從東隴風動松呼，聽叮嚀定睛睜覷，望蒼謾鈍廣黃蘆。卻樵夫，遇漁父，遞知機攜物。便盤旋千轉前湖，看寒山晚關灘渡。
十二月·小鳥鵲高巢梢噪呼，騎一騎急喜避崎嶇。烏酥土枯湖古渡，嵐慘
作者：黑老五
朝代：元

淡庵勘堪圖。看看晚殘山慢阻，忙忙莽望穰荒伏。
十二月·小鸟鹊高巢梢噪呼，骑一骑急喜避崎岖。乌酥土枯湖古渡，岚惨
作者：黑老五
朝代：元

淡庵勘堪图。
看看晚残山慢阻，忙忙莽望穰荒伏。
四煞·那厮儿拿瓜那塔要这老儿近身频问取，那厮儿故徒不顾都胡觑；那
作者：黑老五
朝代：元

老儿欠谦廉俭粘拈絮，那厮儿奸亻孱还顽懒惮语。
缠绵转见涎天暮，那厮儿始使兹之指视，这老儿既知喜己眉舒。
四煞·那廝兒拿瓜那塔要這老兒近身頻問取，那廝兒故徒不顧都胡覷；那
作者：黑老五
朝代：元

老兒欠謙廉儉粘拈絮，那廝兒奸亻孱還頑懶憚語。纏綿轉見涎天暮，那廝兒始使茲之指視，這老兒既知喜己眉舒。
堯民歌·呀，隴東哄貢衝鬆動猛風毒，自姿爾思此詩賦。藍關暫俺暗參吾，
作者：黑老五
朝代：元

那家他把夾芭居。抽首就躊躇，裁劃該載孤，悶昏奔村門去。
尧民歌·呀，陇东哄贡冲松动猛风毒，自姿尔思此诗赋。蓝关暂俺暗参吾，
作者：黑老五
朝代：元

那家他把夹芭居。
抽首就踌躇，裁划该载孤，闷昏奔村门去。
煞尾·那厮儿本分蠢钝淳，这老儿别也扯柘苦。听称名姓叮咛诉，则向那
作者：黑老五
朝代：元

聚旅无虞去处宿。
煞尾·那廝兒本分蠢鈍淳，這老兒別也扯柘苦。聽稱名姓叮嚀訴，則向那
作者：黑老五
朝代：元

聚旅無虞去處宿。
紅繡鞋·才在怪歪崖捱步，磨過多過河渠，野賒斜隔這些疏。沉吟林陰阻，
作者：黑老五
朝代：元

甘探淡淡儒，趁村門人問取。
红绣鞋·才在怪歪崖捱步，磨过多过河渠，野赊斜隔这些疏。沉吟林阴阻，
作者：黑老五
朝代：元

甘探淡淡儒，趁村门人问取。
耍孩儿·盘桓疃畔峦端路，见一个绕倒忉骚老夫。穿一领袖头露肘旧绸服，
作者：黑老五
朝代：元

骑一匹便鞭扌扇蹇嫣驴。
轻行停省惊睁目，迤<辶里>即迷失记途，多因是抹坡错过多过阻。
虫蛩蜂丛猛动，禽吟林阴荫疏。
耍孩兒·盤桓疃畔巒端路，見一個繞倒忉騷老夫。穿一領袖頭露肘舊綢服，
作者：黑老五
朝代：元

騎一匹便鞭扌扇蹇嫣驢。輕行停省驚睜目，迤<辶裡>即迷失記途，多因是抹坡錯過多過阻。蟲蛩蜂叢猛動，禽吟林陰蔭疏。
三峡桥和东坡韵
作者：龙仁夫
朝代：元
体裁：古风

笋舆写青崖，驶若风�溜。掀髯三峡岭，笑俯万蚁斗。双龙忽何之，萧萧帝左右。我来得清寒，冰雪才满窦。重岩阒太阴，倒挂愁猿狖。下有碧琉璃，冷抱饥虬瘦。琅琅入僧筒，缥缈云烟奏。浏然洗尘心，永谢黄门窦。重游二十年，俯仰一昏昼。摩挲病齿牙，自爱元水漱。
即席作
作者：龙仁夫
朝代：元

菡萏池边风满衣，木樨亭下雨霏霏。老夫记得坡仙语，病体难禁玉带围。
怀旧次韵
作者：龙仁夫
朝代：元
体裁：七言律诗

匹练潮头寂莫飞，五云台榭暖残霏。坐看殷麦渐渐秀，忽唱吴歌缓缓归。仙井龙藏荒罅冷，孤山鹤怨旧巢非。画桡儿女贞元曲，空绕年年细柳矶。
春日即兴·其一
作者：龙仁夫
朝代：元
体裁：七言绝句

一夜东风到海棠，千桃万杏不成妆。老夫无分穿红海，自拂铜瓶浸锦香。
春日即兴·其三
作者：龙仁夫
朝代：元
体裁：七言绝句

病来桑扈老媻姗，瘦策东风兴未阑。野菜黄云山霁雪，风光何处不堪看。
春日即兴·其二
作者：龙仁夫
朝代：元
体裁：七言绝句

二月桃花煖欲然，墙南美锦正芊绵。底须更觅逃秦叟，绕屋春红即洞仙。
春日即兴·其四
作者：龙仁夫
朝代：元
体裁：七言绝句

枯藤处处领春华，遮莫东风颤帽纱。点破芜青黄世界，一枝香雪小梨花。
赤壁
作者：龙仁夫
朝代：元
体裁：七言绝句

踣吕推袁虎视耽，阿瞒气势捲江南。矶头一霎东风转，天下江山自此三。
醉石
作者：龙仁夫
朝代：元

净社归来倒石床，醒余肝胆卧松篁。行人只赏陶公醉，谁识悲凉述酒章？
陈平章席上题琵琶亭
作者：龙仁夫
朝代：元
体裁：七言绝句

老大嫦娥负所天，忍将离恨寄哀弦。江心正好看秋月，却抱琵琶过别船。
题琵琶亭
作者：龙仁夫
朝代：元

老大蛾眉负所天，尚留馀韵入哀弦。江心正好看明月，却抱琵琶过别船。
仙坛
作者：龙从云
朝代：元
体裁：七言律诗

碧坛纛影荫龙蛇，骑鹤归来枣似瓜。仙语风前飘玉屑，道衣天上剪云霞。寒潭六月犹无暑，老木千年尚有花。采药青童来借问，苍烟起处是谁家。
南湖四景·其一
作者：龙从云
朝代：元
体裁：七言绝句

画船载酒及春晴，潋滟波光碧玉城。桥外绿杨谁系马，水晶宫里管弦声。
南湖四景·其三
作者：龙从云
朝代：元
体裁：七言绝句

松寺联阴晚更幽，天光倒浸玉壶秋。蓼江栖雁忽惊起，一曲渔歌月满舟。
南湖四景·其二
作者：龙从云
朝代：元
体裁：七言绝句

槐阴屯午咽新蝉，一枕南薰暑不前。隔岸荷花新雨后，白鸥点破镜中天。
南湖四景·其四
作者：龙从云
朝代：元
体裁：七言绝句

平湖雪压小桥低，万里乾坤眼欲迷。谁泛扁舟深夜过，却疑人在剡溪西。
明皇春宫按乐图
作者：龙从云
朝代：元

华清宫殿春沈沈，宫门杨柳垂黄金。玉环新度霓裳曲，曲声酣动君王心。融融污体生春困，芙蓉露白桃花嫩。可怜飞燕在昭阳，李白文章有遗恨。树头花暖莺啼早，满院嫔妃总含笑。门外千官进入朝，三郎沈醉不知晓。渔阳回首飘胡尘，花钿委地徒沾巾。
美人纱带
作者：龙从云
朝代：元

满眼春娇倚绣床，玉钩新绾藕丝长。鸳鸯机上舒晴雪，翡翠帘前蹴晓霜。拾翠不知罗袜润，踏花犹隔绣鞋香。几回暗忆吹箫侣，背立东风咏凤凰。
雪花曲
作者：龙从云
朝代：元

枯篁漠漠吹北风，黄河水流凝不通。大孙手持白鸾尾，扫尽琪花舞碧空。昆山玉碎琼楼裂，老龙起舞惊明月。应是游魂不觉寒，醉吟纸帐春云热。东家娇娘厌桃李，学绣宫花锁窗里。冷袖擎来欲细观，隔帘火气催成水。
题破窗风雨图
作者：龙从云
朝代：元
体裁：五言绝句

雨歇荒鸡叫，山空木叶堆。玉堂云雾景，多向此中来。
濮山丹洞
作者：龚友福
朝代：元
体裁：古风

濮公曾此学神仙，飞腾一去千馀年。欲穷胜境访伟迹，但遗丹井清泠泉。苍山崒嵂枕淮水，云崖古洞埋云烟。神仙茫茫不可诘，往事独见居人传。羽衣接迹千载后，结庵构宇当岩前。岩前种药草自异，青松翠柏高参天。自惭汨汨走声利，登临此地空留连。
送孟和卿平阳寻母
作者：龚楚清
朝代：元
体裁：古风

杜羔念母心最苦，岂意一朝逢泽潞。母惊儿貌似乃翁，儿抱母啼泪如雨。五十孺慕朱寿昌，刺血写经毛发苍。间关同州晚相见，迎侍亲兴归故乡。人生百年一弹指，母恩未报情曷已。团栾樽前舞綵衣，大胜世间朱与紫。子行万里涉风沙，誓不见母不还家。儿今发叶母应老，道傍观者还咨嗟。临川孟氏号雍睦，家世来此澶渊族。婆娑老暮紫荆花，料想春风依旧绿。
崔清献公祠庙乐辞 其一 迎神
作者：龚焕文
朝代：元

赡箕尾兮概光，爇沉水兮奠桂浆。惝清风兮穆穆，公欲下兮回翔。扬之宫兮益之阁，终非吾土兮不能以乐。锵剑佩兮归来，故居兮如昨。俎腯兮洁尊，春秋兮公有孙。无时往兮不复，公逍遥兮盘桓。
崔清献公祠庙乐辞 其二 送神
作者：龚焕文
朝代：元

府潭潭兮庙奕奕，公端委兮閟侐。鼓奏兮佚愉，炙芬兮肸蚃。分命兮祝釐，利成兮降墀。送公兮何许，灵在天兮无不之。无不之兮奈何，云八荒兮山之阿。傥眷眷兮莫适，公平生兮菊坡。
崔清献公祠庙乐辞·迎神
作者：龚焕文
朝代：元

赡箕尾兮概光，爇沉水兮奠桂浆。惝清风兮穆穆，公欲下兮回翔。扬之宫兮益之阁，终非吾土兮不能以乐。锵剑佩兮归来，故居兮如昨。俎腯兮洁尊，春秋兮公有孙。无时往兮不复，公逍遥兮盘桓。府潭潭兮庙奕奕，公端委兮閟侐。鼓奏兮佚愉，炙芬兮肸蚃。分命兮祝釐，利成兮降墀。送公兮何许，灵在天兮无不之。无不之兮奈何，云八荒兮山之阿。傥眷眷兮莫适，公平生兮菊坡。
与照元晦月夜闻人读诸葛武侯传得南字
作者：龚璛
朝代：元
体裁：古风

繄惟诸葛公，谋国雅性耽。怀宝世不售，龙卧南阳庵。风雨耒耜底，忧国如焚惔。自比管与乐，关张渠得谙。平生益州牧，枉顾至于三。君臣天作合，鲲鲸钜海涵。堂堂汉丞相，大星在西南。斯文出师表，奸贼安足戡。典午何人斯，巾帼诚不男。天自不祚汉，论功可无惭。星陨尚千载，耿耿在立谈。九原不可作，有泪浊如泔。
中山为舜中赋
作者：龚璛
朝代：元
体裁：古风

舜中山中来，手持中山记。我吟山中诗，石砺攻玉粹。先正司马公，常念一中字。当时伊川程，初不以为是。人生所谓命，受之于天地。未有字义前，此念何所寄。日用而不知，礼乐本孝弟。圣贤岂异人，众以华嵩企。舜中学既优，具见诸行事。立剖是与非，敢问何所自。于焉道无陂，政尔心得位。知能执两端，功在进一篑。堂堂大丈夫，万物皆我备。乃今为中山，转欲生疏义。寂然不动时，更不容拟议。
中山夜游图
作者：龚璛
朝代：元
体裁：七言绝句

岁云莫矣索鬼神，九首山人生怒嗔。猎取群祅如猎犬，驱傩归去作新春。
为周静境赋玉芝
作者：龚璛
朝代：元
体裁：七言律诗

双凤祥光芝盖軿，仙人来听诵黄庭。佩环为我飞零乱，霜露当时下杳冥。太华移莲秋一色，三年刻楮地通灵。世间久服轻身药，未用神农本草经。
为白香岩州判赋茅亭
作者：龚璛
朝代：元
体裁：七言律诗

手结茅亭隐涧阿，香岩行住得婆娑。乾坤鳌足立四极，风雨渔翁安一蓑。旧与幽人同此屋，秋来杜老为谁歌。宦途想忆衡门事，可奈晴檐曝背何。
为胡则大赋飞鸿轩
作者：龚璛
朝代：元
体裁：七言律诗

飞鸿踏雪本忘机，一举冥冥何处飞。随地能无矰缴在，此身肯逐稻粱肥。士生独立万物表，尘世相看千古希。为谢心期嵇叔夜，雅琴随手不妨挥。
为邓觉非赋倦篷
作者：龚璛
朝代：元
体裁：六言诗

倦游已学渔翁，渔舟倦来掩篷。虾蟆䱥鱼天气，菰羹莼菜秋风。
为陶吉甫赋心山
作者：龚璛
朝代：元
体裁：七言律诗

世事关心心在山，爱山终欲共高閒。三茅岭上白云晚，五柳篱边飞鸟还。与物生来无住着，何时到处便跻攀。幽人雅处吾能识，隐几原非似石顽。
书台像
作者：龚璛
朝代：元
体裁：古风

荆江亭诗长沙酒，浩浩东流泻南斗。守德之宅扬子云，疾恶如风朱伯厚，仕虽可久耕欲耦。
书阁
作者：龚璛
朝代：元
体裁：五言律诗

年华荏苒故，客况寂寥新。雪融疑是雨，风和欲近春。疏梅萦小凤，宿藻负潜鳞。书阁閒登望，时烦载酒人。
云石诗为庆上人作二首
作者：龚璛
朝代：元

世间一切法，如云行空中。太空不待云，因云而见空。英英出山云，去作丰年雨。归来化为石，点头了无语。
云石诗为庆上人作二首·其一
作者：龚璛
朝代：元
体裁：古风

世间一切法，如云行空中。太空不待云，因云而见空。
云石诗为庆上人作二首·其二
作者：龚璛
朝代：元
体裁：古风

英英出山云，去作丰年雨。归来化为石，点头了无语。
五柳图
作者：龚璛
朝代：元
体裁：五言绝句

吾友石民瞻，平生书画忺。曾为彭泽令，柳下识陶潜。
人生
作者：龚璛
朝代：元
体裁：古风

生人本同体，弱肉强之食。方其恣奸险，从尔言籍籍。相为舞官法，未几遭鬼责。是非予夺间，一二堪指迹。此固可以戒，犹搔寿考额。彼哉幸而免，至竟心不测。
偕杜懋修魏飞卿昆仲饮尊相寺前康家桃园
作者：龚璛
朝代：元
体裁：七言绝句

醉倒春风酒百壶，桃花一色一千株。除是武陵溪上有，决定玄都观里无。
偕林彦达天平即事
作者：龚璛
朝代：元

篮舆过西郊，故指长松树。幽寻得清深，古藤蛟蛇聚。聊为取径来，复作循涧去。峨峨天门山，僧坊掩其处。稽首忠烈祠，兹游有神助。违世常独行，会心即同趣。手？白云泉，一洗儒者腐。跻攀龙门上，沧海欲竟渡。狂啸风雨飞，血肉那可住。俯观大千界，莽苍尽回互。病夫杖藜还，数息安窘步。之子凌绝顶，相失不相遇。脩廊把臂笑，物色方受句。跏趺赞公房，茶瓯要深注。蹇余每多艰，沮洳沾两屦。肩仆亦已痡，重负宁少恕。前途更回首，空翠洒岚雾。持此将安归，济胜自非具。知津问长沮，无泪洒羊祜。平生樽酒期，中秋月当户。
偕林彦达天平即事
作者：龚璛
朝代：元
体裁：古风

篮舆过西郊，故指长松树。幽寻得清深，古藤蛟蛇聚。聊为取径来，复作循涧去。峨峨天门山，僧坊掩其处。稽首忠烈祠，兹游有神助。违世常独行，会心即同趣。手�白云泉，一洗儒者腐。跻攀龙门上，沧海欲竟渡。狂啸风雨飞，血肉那可住。俯观大千界，莽苍尽回互。病夫杖藜还，数息安窘步。之子凌绝顶，相失不相遇。脩廊把臂笑，物色方受句。跏趺赞公房，茶瓯要深注。蹇余每多艰，沮洳沾两屦。肩仆亦已痡，重负宁少恕。前途更回首，空翠洒岚雾。持此将安归，济胜自非具。知津问长沮，无泪洒羊祜。平生樽酒期，中秋月当户。
偕陆季道钱德钧陆友元叶彦思张仲容饮府庠荷花池上既而又自韩园至邓觉非家饮观莲分得色字韵
作者：龚璛
朝代：元
体裁：古风

清樽如有期，初凉意俱适。肯来寂寞滨，菡萏亦净植。陶然转乘兴，径度一圃碧。遥指城南家，临水更展席。酒狂易为仙，风便香堪食。空宇无能尘，物我皆醉色。谁言鬓已秋，始得痛饮力。愿将花上露，为洗坐中客。
偶题
作者：龚璛
朝代：元
体裁：五言律诗

宿雨池馆净，閒官造请稀。石榴朱夏色，山鹊青云飞。遐瞩临风槛，冲襟散暑衣。陈编抚芳润，脉脉发初稀。
元贞乙未予赋诗有烂游吾欲首斜川之语于是延祐乙夘二十年矣正月三日与犹子永诵渊明诗忆旧事恍然如为今日设将男婚女嫁少文之愿倘遂乎
作者：龚璛
朝代：元
体裁：七言律诗

一语匆匆二十年，烂游吾欲首斜川。今朝开岁倏五十，稚子诵诗惊醉眠。元亮归来殊未晚，买臣富贵政堪怜。名山五岳无穷意，浩荡春风白发前。
六月
作者：龚璛
朝代：元
体裁：古风

六月凉如冰熨齿，枇杷移阴碧书几。风匀书叶蚕晕纸，语默无穷岸巾起。我思古人望逸轨，遥山岩岩作清峙。百年几何北窗里，宇宙不满平生喜。
再次韵舜中
作者：龚璛
朝代：元

徂暑有今日，太空无积埃。闲抛数点雨，凉晕一痕苔。独立江湖回，深然霜雪来。因君歌白苧，醒醉入徘徊。
再次韵舜中
作者：龚璛
朝代：元
体裁：五言律诗

徂暑有今日，太空无积埃。闲抛数点雨，凉晕一痕苔。独立江湖迥，深然霜雪来。因君歌白苧，醒醉入徘徊。
冬至
作者：龚璛
朝代：元
体裁：七言律诗

有约佳人殊未来，地炉孤坐画寒灰。今年物色得春早，一夜梅花如雪开。阅世徘徊九节杖，凌风缥缈百层台。江南若个山中树，几许阴晴生绿苔。
分得牖字
作者：龚璛
朝代：元
体裁：古风

南州候炎蒸，端居启窗牖。及兹窘繁阴，时雨无乃久。凉朝掩书坐，霁旭閒门守。雅集登高堂，爽朗在俎豆。旷怀何以娱，新筠绿于酒。生物趋化功，我亦非敢后。愿言玉烛和，岁事望农亩。
分荷字
作者：龚璛
朝代：元
体裁：五言律诗

酒为新凉饮，诗来酒意歌。微风万个竹，过雨一陂荷。窈窕初开径，涟漪不起波。明年避暑录，何处共婆娑。
分韵得柳字
作者：龚璛
朝代：元
体裁：古风

小年不畏暑，赫日抗尘走。中岁得早衰，受热坐不偶。炎官不贷人，焦火十日久。一凉谢天公，物极出援手。不知檐间雨，为洗池上柳。便荫赤藤簟，来倾碧筒酒。此身付阴阳，了了鱼在笱。相逢取意醉，是名无何有。夷犹太平时，自称江南叟。
刘时中来过绿筠斋
作者：龚璛
朝代：元
体裁：七言绝句

自君之来吾剧谈，古今落落鬓毵毵。筠斋有琴亦不鼓，醉过春风三月三。
南墅散步
作者：龚璛
朝代：元
体裁：古风

散策忘远近，看云孤野夕。履石冰涧喧，缘冈松林黑。纷纷车轮后，宛宛崎岖迹。矫身一延伫，金彩罅西魄。遐思动盈抱，百年会有息。人生信少娱，道心常自得。山中樵者归，舍南炊烟直。焉知同岁暮，亦有还乡客。
句
作者：龚璛
朝代：元
体裁：句

文若纵存犹九锡，孔明虽死亦三分。
史教授挽诗
作者：龚璛
朝代：元
体裁：七言律诗

宦辙回看蜀道赊，閒门静掩霅溪斜。幼来本为斑衣舞，老去何须绛帐遮。秋日驴鱼共莼菜，旧乡凤鸟集桐花。一丘埋玉人生了，诗礼相传孝行家。
史监兰谷图郑氏画
作者：龚璛
朝代：元
体裁：五言绝句

晼晚幽人佩，江南水石间。红尘没马耳，此意政相关。
吴中寒食
作者：龚璛
朝代：元
体裁：古风

寒食清明卖酒家，酒瓶乱插红白花。江南蚕子非一种，日暖蜂房报午衙。八十渔翁罾半破，往来醉客路三叉。村中女伴无忙事，疏雨小塘收漾纱。
吴侬行
作者：龚璛
朝代：元
体裁：古风

吴侬畏雨如畏虎，不道梅霖是时雨。江湖占水多作田，雨来水涨无坚土。年年相戒筑岸围，州县施行督田主。纷纷何益耕者劳，鼕鼕还听踏车鼓。乡风种麦属农家，拾穗泥中镰不举。公私上下望西成，儿女插秧深没股。饥荒却忆四年前，百货如今尚高估。惟有斗米八十钱，虽贱伤农未为苦。此事犹应费将护，因民所利物无迕。诸贤炼石天可补，肯使穷阎怨寒暑。
吴君玉哀词
作者：龚璛
朝代：元
体裁：五言律诗

好客贫无厌，伤怀病若何。书来唯市药，酒在不成歌。萱草先秋谢，蛩声咽露多。平生狂阮籍，挥泪邈山河。
呈高显卿参政二首
作者：龚璛
朝代：元

人材并用几相投，法度难持每独忧。众味调和羹一鼎，此身屹立柱中流。时贤幸际升平福，世事深烦久远谋。满眼江湖又丰岁，汉廷行拜富民侯。支离无状获升堂，旧事惊嗟重永伤。葛帔令人愧刘峻，鸡群往日见嵇康。车书混一谁东道，风树凄迷此异方。文献北来今咫尺，敢从公衮借馀光。
呈高显卿参政二首·其一
作者：龚璛
朝代：元
体裁：七言律诗

人材并用几相投，法度难持每独忧。众味调和羹一鼎，此身屹立柱中流。时贤幸际升平福，世事深烦久远谋。满眼江湖又丰岁，汉廷行拜富民侯。
呈高显卿参政二首·其二
作者：龚璛
朝代：元
体裁：七言律诗

支离无状获升堂，旧事惊嗟重永伤。葛帔令人愧刘峻，鸡群往日见嵇康。车书混一谁东道，风树凄迷此异方。文献北来今咫尺，敢从公衮借馀光。
周氏野泉别墅图
作者：龚璛
朝代：元
体裁：古风

皋陶旧国群山里，寂寂野泉山谷底。试寻山脉问泉源，定有蛟龙拔湫起。城郭犹堪万家汲，芜秽适从何代理。大雨不溢旱不枯，育德渊然古君子。簿领三年报政成，习俗能谙风土美。桐乡爱我爱桐乡，旧日劝农曾到此。身闲却作负耒来，愿与吾民同井里。安仁已种环县花，伯道惟饮吴中水。毋勤父老歌去思，此处枕流方洗耳。
和张仲宽紫薇花
作者：龚璛
朝代：元
体裁：古风

焚和孰胜火，避暑受清阴。文书静不忙，紫薇相伴吟。物态皮肤尽，炎威颜色深。下厅日方永，初开映烦襟。可怜再三开，盛衰惊客心。结实难为期，采香空自寻。虚名似西山，疗饥匪斯今。一搔望麻姑，犹为忍隽禁。醉眼纷已缬，凉飙吹众林。
和王录事次卢疏斋送饶教诗
作者：龚璛
朝代：元
体裁：古风

白发冷官来学校，江上秋蘋催雨棹。居然閒寂竟何为，升木之猱那复教。官长毋庸责功效，大府参军同好乐。我尝技痒得渠搔，醉眼却将高下较。贫无才能食家稍，寤寐九关多虎豹。天寒钟鼓不分明，剥啄送诗惊睡觉。传闻汉诏重儒流，雅欲文章存大较。分付王维孟浩然，明主时呼玉堂儤。
和静春赠唐心月韵
作者：龚璛
朝代：元

白苧萧然凉意回，清尊不共故人开。江湖水满雁鸿过，天地秋高风雨来。我看浙江无数山，尽携明秀与俱还。平生此复兴不浅，宛转小诗料理间。越来溪头烟水秋，绵绵洲渚忆曾游。城下荷花望不极，城上乌栖乐未休。旧雨人来今不来，柴门自为晚凉开。平生所得二三子，一日须来一百回。
和静春赠唐心月韵·其一
作者：龚璛
朝代：元
体裁：七言绝句

白苧萧然凉意回，清尊不共故人开。江湖水满雁鸿过，天地秋高风雨来。
和静春赠唐心月韵·其三
作者：龚璛
朝代：元
体裁：七言绝句

我看浙江无数山，尽携明秀与俱还。平生此复兴不浅，宛转小诗料理间。
和静春赠唐心月韵·其五
作者：龚璛
朝代：元
体裁：七言绝句

旧雨人来今不来，柴门自为晚凉开。平生所得二三子，一日须来一百回。
和静春赠唐心月韵·其四
作者：龚璛
朝代：元
体裁：七言绝句

越来溪头烟水秋，绵绵洲渚忆曾游。城下荷花望不极，城上乌栖乐未休。
咏岳王孙县尉复栖霞坟田
作者：龚璛
朝代：元
体裁：七言律诗

岳鄂诸孙复墓田，清明寒食起新烟。道傍为我除苍桧，山下如今哭杜鹃。高庙神灵应悔此，中原父老尚悽然。西湖靡靡行人去，却望栖霞转可怜。
喜晴
作者：龚璛
朝代：元
体裁：五言律诗

积涝从旁午，新晴破郁陶。乾坤还日月，民社脱波涛。不怕漂庐舍，何妨用桔槔。从今且粒食，勿用想蟠桃。
嘉定州道中寄庶斋
作者：龚璛
朝代：元
体裁：五言律诗

客梦孤云散，渔翁一帆投。人行江路晚，花绕槿篱秋。有酒谁同醉，还家此暂留。中年发尽白，岂必为离忧。
复雨
作者：龚璛
朝代：元
体裁：五言律诗

雨势仍可畏，天心竟若何。未应妨稼穑，只欲喜蛟鼍。野色归长夜，檐声决大河。无钱买小艇，肠断鞠藭歌。
夜凉偶题寄子中弟
作者：龚璛
朝代：元

夜凉细雨枇杷树，相送无眠到枕前。何时酿熟山中酒，却数东游二十年。岁岁言归归未得，家书不复送归期。看云忆弟在何许，三百里程长别离。石门小坞五州南，二父遗基履见庵。租户田间斲秧马，墓人雨过扫松蚕。五岳名山终遍游，今人那复晋风流。向来婚嫁无难事，及至中州见白头。吴中粳稻甲天下，我种薄田当水涯。梅霖本为岁太旱，百亩其如数口家。
夜凉偶题寄子中弟·其一
作者：龚璛
朝代：元
体裁：七言绝句

夜凉细雨枇杷树，相送无眠到枕前。何时酿熟山中酒，却数东游二十年。
夜凉偶题寄子中弟·其三
作者：龚璛
朝代：元
体裁：七言绝句

石门小坞五州南，二父遗基履见庵。租户田间斲秧马，墓人雨过扫松蚕。
夜凉偶题寄子中弟·其二
作者：龚璛
朝代：元
体裁：七言绝句

岁岁言归归未得，家书不复送归期。看云忆弟在何许，三百里程长别离。
夜凉偶题寄子中弟·其五
作者：龚璛
朝代：元
体裁：七言绝句

吴中粳稻甲天下，我种薄田当水涯。梅霖本为岁太旱，百亩其如数口家。
夜凉偶题寄子中弟·其四
作者：龚璛
朝代：元
体裁：七言绝句

五岳名山终遍游，今人那复晋风流。向来婚嫁无难事，及至中州见白头。
夜坐伤书台旅榇未归葬
作者：龚璛
朝代：元
体裁：古风

凉宵坐无寐，萤火耿熠熠。徘徊去年秋，怃彼逝者急。九天露气高，四野蔓草湿。搔发不容垢，所念沐如泣。平生相知心，瘴岭表独立。白驹絷维久，华屋风雨入。湘汉多方舟，倾身望何及。旅泊更晼晚，山中物皆蛰。
天平道中二首
作者：龚璛
朝代：元

望荼䕷好雪䰐鬖，暖日和风信去帆。寂寂馀香花数点，晴波欲动嫩凫搀。鼓声依约分鱼市，不负侬家白酒鲜。粳稻新秧及时插，苧衣清楚入梅天。
天平道中二首·其一
作者：龚璛
朝代：元

望荼䕷好雪䰐鬖，暖日和风信去帆。寂寂馀香花数点，晴波欲动嫩凫搀。
天平道中二首·其一
作者：龚璛
朝代：元
体裁：七言绝句

望荼蘼好雪䰐鬖，暖日和风信去帆。寂寂馀香花数点，晴波欲动嫩凫搀。
天平道中二首·其二
作者：龚璛
朝代：元
体裁：七言绝句

鼓声依约分鱼市，不负侬家白酒鲜。粳稻新秧及时插，苧衣清楚入梅天。
姑苏驿
作者：龚璛
朝代：元
体裁：七言律诗

閒官此地有逢迎，且向姑苏台上行。更与黄花期九日，能消几屐了平生。秋田垂老岁功急，野树著寒烟景横。我忆吴都旧时赋，栖乌渺渺堕江城。
姚筠庵之越教题云山图送之
作者：龚璛
朝代：元
体裁：七言绝句

春烟春雨染溪云，此意正堪持赠君。异日筠庵有相忆，千岩秀色却平分。
孟潜心先生挽诗
作者：龚璛
朝代：元
体裁：七言律诗

昂昂鹤骨老深衣，耆旧年来积渐稀。京室先传太任德，海滨今见伯夷归。士林长望风尘表，心易独潜天地机。家世源流不胜远，锡山新垄照秋晖。
宜兴道中
作者：龚璛
朝代：元
体裁：五言律诗

鸡犬如同社，山川故逼人。从知生事拙，失喜客途新。野麦去年雪，风篷千里春。方当太平日，更齿浙中民。
山水画
作者：龚璛
朝代：元
体裁：古风

窍于山川载神气，开辟而来画何异。无隐乎尔观尔志，子敬为子敬敬识。
山药歌
作者：龚璛
朝代：元
体裁：古风

绿薜紫藤缃色子，种玉绵延春透髓。晴虹岁晚寒不起，托命长镵山谷里。小隐墙东整药栏，斸土政得才槃槃。服食相传养生诀，茂陵刘郎和露啜。
岁残
作者：龚璛
朝代：元
体裁：五言律诗

岁残春雨初，晨兴人意舒。萱草侵阶绿，慈鸦巢树疏。耕锄馀几垄，门巷爱吾庐。休笑玄晏病，时翻架上书。
广微龙
作者：龚璛
朝代：元
体裁：古风

红光掣电墨雨入，谁袖轰霆起春蛰。絪缊之际物化醇，九天下垂海拱立。
张清夫心远堂
作者：龚璛
朝代：元

张君旷士惺，逸翮辞笼樊。天游绝有待，旁魄造化原。春风菰蒲影，璧月湖上村。归栖度华搆，敛翅寂不喧。床敷学僧跏，梵夹手自翻。神交匡山远，遗烈千载存。华榱见芳扁，雅意识素敦。何时载茗盌，妙理迟细论。
张清夫心远堂
作者：龚璛
朝代：元
体裁：古风

张君旷士惺，逸翮辞笼樊。天游绝有待，旁魄造化原。春风菰蒲影，璧月湖上村。归栖度华搆，敛翅寂不喧。床敷学僧跏，梵夹手自翻。神交匡山远，遗烈千载存。华榱见芳扁，雅意识素敦。何时载茗碗，妙理迟细论。
惠崇小景
作者：龚璛
朝代：元
体裁：七言绝句

物外道人方晏坐，身如枯木倚寒江。鸦鸦雁雁集禅观，何似鸳鸯画一双。
拟游仙诗
作者：龚璛
朝代：元
体裁：古风

清风振南海，桂树山之幽。仙人立于独，浩浩逍遥游。长袖拂尘几，下视万蚁丘。此道真富贵，高情谢公侯。广居在何许，浩气标琼楼。隐映云母屏，错落珊瑚钩。煖笙双紫鸾，飞车驷苍虬。朝余鉴灵渊，夕余撷芳洲。执手木羽御，世我相为浮。醉翻九霞觞，一笑三千秋。
挽蔡山长
作者：龚璛
朝代：元
体裁：五言律诗

仙游分望族，相叶肇嘉名。古道见师法，平生无宦情。雪林惊岁晚，门巷逼林清。万卷藏书远，何当继老成。
文泉
作者：龚璛
朝代：元
体裁：古风

泉者水之原，其初果何适。泓澄末沄沄，取辟人畜德。畜德唯其深，行道亦在兹。以彼周流意，于焉文命之。噫古所谓文，即礼乐法制。从世将奈何，而非此之谓。华身习口语，逢时贵词章。油油青山云，不到白玉堂。文者理而已，循理属君子。谓予言不信，法看逝川水。
方子玄为钱德钧作水村图
作者：龚璛
朝代：元
体裁：七言绝句

太湖三万六千顷，分得一村如断槎。独立苍茫子玄子，故将秋色画诗家。
日夕佳为义上人赋
作者：龚璛
朝代：元
体裁：古风

朝来常见山，不暇为山计。日夕山最佳，山僧此时睡。牛羊久下来，飞鸟泊林际。寄语陶渊明，是真即非意。
春日寄怀书台
作者：龚璛
朝代：元
体裁：古风

阊门柳如带，中有别离在。当时官河船，飘摇忍相待。二月东风吹暮寒，追送百里问河干。破屋残灯人去住，欲语不语千万端。竹鸡钩辀啼梦阑，九江道中雨漫漫。已恨金华六年别，当时再鼓荆江楫，七年又恨潇湘阔。人生贫窭北门忧，我一思之生白发。白发生，何足惊，志士潦倒俱无成。酒浇磊块浇不平，况复不饮难为情。长歌短歌无新声，念我独兮在吴城。今年石湖好清明，数树梨花香雪晴，夫君不来湖上亭。昨朝见家信，纸尾烦相问。是亲不可疏，既远不可近。此身江海事多违，往往旧交零落尽。我亦徘徊看舞讴，谁家欢宴及春游。越王郊台踏芳草，危弦二七弹箜篌。箜篌嘈杂儿女语，绣柱朱弦生眼雾。感物逢时重怀古，悠悠我行处，总是衰迟路。待君归来问君故，各天一涯水东注。
昼眠起题
作者：龚璛
朝代：元
体裁：五言绝句

把书敧枕看，书倦睡相干。睡好书堕地，觉来风雨寒。
晚对桂花开
作者：龚璛
朝代：元
体裁：五言绝句

閒与碧云暮，恍然金粟堆。风香不自食，月影为谁来。
朱自斋画石邓觉非作兰朱寄其子叔过吕蒙斋赋诗索和
作者：龚璛
朝代：元
体裁：古风

滋兰弥前庭，自是山中英。昔年徵吉梦，今日寄幽情。千里何当遥，晼晚如石贞。毋为童子佩，药蔓取周名。援毫思楚南，嶷嶷被秋荣。长歌植德诗，采采一襟盈。
林彦达山水
作者：龚璛
朝代：元
体裁：五言绝句

看山头拄背，结屋树随缘。一水盈盈隔，閒云在在眠。
柬彦达
作者：龚璛
朝代：元

移床风雨中间卧，散帙诗书取次看。自笑无能成老大，相投一语逼清寒。吾生往往车轮角，世事区区茗椀乾。更约君家好兄弟，通群尘尾拂悲欢。
柬彦达
作者：龚璛
朝代：元
体裁：七言律诗

移床风雨中间卧，散帙诗书取次看。自笑无能成老大，相投一语逼清寒。吾生往往车轮角，世事区区茗碗乾。更约君家好兄弟，通群麈尾拂悲欢。
梅隐君挽诗
作者：龚璛
朝代：元
体裁：五言律诗

梅仙非素隐，兄弟乐乡闾。自住东头屋，长乘下泽车。岁寒乔木古，江远暮云疏。生死知无憾，传家万卷书。
楚云湘水图歌谢张师夔教授
作者：龚璛
朝代：元
体裁：古风

离骚之国几千里，十幅蒲帆顺风驶。顺风犹须两月程，伊谁移来堕书几。张君墨妙游戏尔，乱峰因君接天起。苍然古木摧不死，君应曾隐茅屋底。得非是间种兰芷，惨澹经营那及此。松连阁上听秋声，读书眼花字如蚁。玉立长身挟童子，披图置我平生喜。忆昔诗家爱许浑，凌歊荒台寻旧址。云何姑孰大江边，望湘潭云尺有咫。我今识君意，总为诗料理。云兮楚之云，水兮湘之水，回雁夕阳衔一苇。山高见衡岳，江远会南纪。君兮君兮可奈何，我诗敢劘屈贾垒。
次仇山村见寄
作者：龚璛
朝代：元
体裁：七言律诗

故旧相望怜索居，病身禅榻了无馀。从知聚散等成梦，却要寒温多寄书。四海定交吾靡靡，浮云方驾自鱼鱼。唯君尊酒论量好，出口他人得我徂。
次周方溪韵
作者：龚璛
朝代：元
体裁：五言律诗

谢老外诸孙，因君观九原。犹疑古人在，转使薄夫敦。臭味偶萍聚，风流如玉温。江东二三策，此道久忘言。
次干寿道陪曹许二丞山行
作者：龚璛
朝代：元
体裁：古风

西郊凛风快冬晴，南州落木先春荣。骅骝并辔来幽并，天上丞弼山中行。山如削华水环瀛，观山玩水宽作程。海鸥忽来立虚明，翛然更觉富贵轻。路傍初植析羽旌，道从肯令僧定惊。涵空俯瞰吴王泾，当时射越飞鹘鸣。入贡施女如娇莺，亡国不在黄池兵。吁嗟斯人为物灵，岂随血肉同腐腥。故有戒心无放情，尔培尔栽覆尔倾。姑苏范公自高平，庆历执政用六经。是能才全德不形，一代治化非难成。二公酌泉倚云屏，古今事业相峥嵘。栋梁松柏森森青，忠烈寺下谁将迎。有客新列慈恩名，何假禅悦谈无生。促坐参语酒未冷，焉得閒日留双清。归途寥旷嵯峨城，林薄万籁皆琴筝。洞庭慑伏波涛声，英雄废台呼旧鹰。鱼龙末技不敢呈，惟见夕照寒烟横。
次年大卿赠张菊存
作者：龚璛
朝代：元
体裁：七言律诗

借得才名重此州，州人共看菊花秋。从来游刃有馀地，如此佞山能拔不。前辈风流犹可作，一官岁月不胜遒。和诗若寄陵阳老，说与平生为道谋。
次庄恕斋总管
作者：龚璛
朝代：元

时平宰辅致民康，事合天心雨露香。要补崇丘极高大，请歌成相用贤良。车书混一轻金玉，螟？销除富黍粱。四海丰年化为酒，愿馀酺饮寿吾皇。
次庄恕斋总管
作者：龚璛
朝代：元
体裁：七言律诗

时平宰辅致民康，事合天心雨露香。要补崇丘极高大，请歌成相用贤良。车书混一轻金玉，螟�销除富黍粱。四海丰年化为酒，愿馀酺饮寿吾皇。
次张仲实游山图
作者：龚璛
朝代：元
体裁：五言律诗

地胜清游惯，山空一笑哗。岚阴冰入体，林影雨天花。北水知鱼处，南邻有酒家。应联纳凉句，归去故园誇。
次张仲实送项桂山韵
作者：龚璛
朝代：元
体裁：古风

昔时闻隐处，桂树满岩幽。凉雨飘归梦，江湖万里秋。我亦翛然客，相逢恋一游。鲈鱼政堪鲙，无酒为君谋。
次张正卿平江伯见赠
作者：龚璛
朝代：元
体裁：七言律诗

车马匆匆不我过，诗书亹亹奈君何。邻墙烛影夜未艾，客路梅花春渐和。佳士逢时文苑传，小人有分力田科。支颐送远阳湖上，急雪回风生意多。
次张菊存送陈无逸澧阳教
作者：龚璛
朝代：元
体裁：古风

浮云日东征，大江泻秋晴。一仕四千里，公无离别情。如何我辈人，后此百年生。茫茫古人饥，种葵不盈烹。校官非要务，顾足烦经营。聊为三径资，殆误举烛明。欣然便成往，分甘为穷并。腹书不及口，久矣君不惊。儒生坐常格，夫岂争功名。亦有下禄隐，何妨卿自卿。台阁习汉事，谁当慕黄琼。今日南士望，我方观顾荣。相与任时运，终期白鸥盟。
次张菊存韵送翁舜咨归金陵
作者：龚璛
朝代：元
体裁：七言律诗

知音我亦恨钟期，闻士谁曾得赵咨。北海疑乾荐祢墨，东都不采适吴诗。三秋菊酒同行乐，一路家山各坐驰。江国相逢送萧瑟，病身无赖倚筇枝。
次林彦粟春兴
作者：龚璛
朝代：元
体裁：七言律诗

谁复春閒时不遨，花时政坐海棠巢。何妨痛饮称狂士，更拟扶藜过乐郊。淡沲风光疏雨歇，芳菲蝶梦一莺捎。俊游到底须年少，鬓影衰来荫白茅。
次筠庵题花光梅南卷
作者：龚璛
朝代：元
体裁：七言绝句

岁晚可怜冰雪姿，风流隐约未开枝。此花南畔幽人住，每记阳春初到时。
次舜中言别
作者：龚璛
朝代：元
体裁：七言律诗

一日政须官九迁，故来闷处共超然。露蛩咽响听幽语，岩杜生香醒醉眠。青鬓光阴无事饮，锦袍意气大江船。明年若伴□明录，我亦逢时举力田。
次贡仲坚教授污湾行
作者：龚璛
朝代：元
体裁：古风

沧海蜃化楼台生，琐碎一一不可名。夜如何其夜六更，是中精异方冥行，忽然钟鼓声轰铿。我恰混沌死来觉，浊恶泥沙埋龌龊。珠玑金碧视性命，黩货聊堪付官榷。洞房蛛网镂象床，重门藓铺撼仓琅，魂兮归来知在亡。纵令僵立倚桥柱，忍见逝者相为忙。百尔君子须远猷，公私漫藏多后忧。官库诃护竟失守，岂以尤物无庸留。传闻顷刻飞烟尘，天夺鬼偷希世珍。重云宝构亦变灭，况复区区迷幻身，积苏累块惊盲人。
次贡仲章登虎丘韵
作者：龚璛
朝代：元
体裁：古风

远客喜旧交，相逢乘兴游。轻帆不用楫，出郭望林丘。旭日时来暑，春服何清修。涉世儒生腐，寻芳僧寺幽。红尘避人远，绿阴入山稠。奕奕文翰英，于于江海陬。凭高剧吊古，濯缨便临流。蒸郁变雷风，倚徙客迟留。取凉尽酒尊，沾湿坏诗篝。空濛驾归舸，起灭波中沤。
次赵书台荆州见寄
作者：龚璛
朝代：元
体裁：七言律诗

江水滔滔不系舟，一官已作五年留。诗从别后多清气，梦拟归来到白头。骨肉几人如此在，林泉何处晚来休。皋桥佣作犹堪忆，一饱平生本不谋。
次赵可大见赠二首
作者：龚璛
朝代：元

江浦有捐佩，幽兰共芳馨。解后展良晤，习容观玉声。翱翔谁与偕，即之溯修名。友士常来足，蹇予车盖倾。寒宵念邻居，皎月临中庭。信知西坡翁，老眼千载明。士生有穷达，不辱斯为荣。美哉慈乌诗，倚歌鼻酸辛。矫矫寸草微，茫茫天地恩。人人有此乐，回看亲舍云。何如奉菽水，晼晚严晨昏。但云谷口耕，名为京师闻。
次赵可大见赠二首·其一
作者：龚璛
朝代：元
体裁：古风

江浦有捐佩，幽兰共芳馨。解后展良晤，习容观玉声。翱翔谁与偕，即之溯修名。友士常来足，蹇予车盖倾。寒宵念邻居，皎月临中庭。信知西坡翁，老眼千载明。士生有穷达，不辱斯为荣。
次赵可大见赠二首·其二
作者：龚璛
朝代：元
体裁：古风

美哉慈乌诗，倚歌鼻酸辛。矫矫寸草微，茫茫天地恩。人人有此乐，回看亲舍云。何如奉菽水，晼晚严晨昏。但云谷口耕，名为京师闻。
次邓善之修撰
作者：龚璛
朝代：元
体裁：五言律诗

一室贫逾陋，南州暑正烦。故人相会处，幽草自生萱。别梦江湖在，浮云车马奔。寥寥扬子宅，玄白定忘言。
次郑佥事送于寿道之慈湖长
作者：龚璛
朝代：元
体裁：七言律诗

樽酒南薰别意凉，慈湖宛在象山阳。人生莫恨书檠短，地褊何堪舞袖长。亲舍云飞千里白，客篷雨涨一川黄。昔贤了了经行处，草木留君发旧香。
次陆梅南兰桂玉簪三花卷
作者：龚璛
朝代：元
体裁：五言律诗

偃蹇淮山隐，离骚楚国清。玉簪凝思冷，香墨扫秋横。一水空明净，三花色界轻。人间较多品，于此已忘情。
次陈响林并答王录事
作者：龚璛
朝代：元
体裁：古风

半生欲归心，识路如老马。童子发已华，往梦肄宵雅。家园故京口，阿蒙久城下。山云横五州，先垄暗松槚。宿昔风雨多，捲我茅一把。相携记父兄，独恨辞里社。犹馀耆旧人，既远不我舍。我生堕奇蹇，知我晚逾寡。裀溷偶飞花，身世剧飘瓦。造物奚以为，为是区区者。诗从响林来，氛尘顿清洒。何时杖屦撰，纵观大江泻。倚歌发出狂，态度直草野。晤言谁复同，笔意浩难写。但忧参军诃，不饮面为赭。喧喧东郊斗，面面西凉假。卑湿类长沙，偏仄住颠厦。愿从祥麟郊，与辨白鱼鲊。
次韵刘景初偕陈元佐见访
作者：龚璛
朝代：元
体裁：古风

松阁启晨眺，东云白英英。空尊愧坐客，幽道闻屐声。郊墟地自扃，林峦暑逾清。官居属冗散，朋从多澹成。拂麈急雨过，联镳去堤平。书味一何长，襟期浩已盈。挑灯展篇什，寤寐山中行。
次韵房晦叔自京口来访
作者：龚璛
朝代：元
体裁：七言律诗

我愧德璋能勒文，却因久别慰辛勤。家乡故老来今雨，客路春阴结暮云。二月酒樽寒悄悄，少年心事白纷纷。江山只在君归处，回首无声写离群。
次马唐卿与高参政八诗
作者：龚璛
朝代：元

芒芒九土大，赫赫初日临。迢迢江之南，斯民有呻吟。伊谁分顾忧，志通亦惟深。将令被其泽，王道由仁心。冗官固当汰，一手挥万蝇。群类虽难除，臭腐宁久凭。致治固有要，必去世所憎。彼物无已害，天民本蒸蒸。斯民如良苗，岂堪食根蟊。抵冒取其财，不尽有不休。汉人附五行，周家先九畴。正直方世用，万古清风留。唐人作丞相，分当食万羊。不知苦辛者，但取充饥肠。祇今天下宰，圣明登俊良。勿言公孙俭，布被意何长。粳糯三百万，连樯发南溟。岁计给浩穰，来音倾耳听。明公顺天道，坐镇鱼龙腥。未羡蒋漕使，风旂立中庭。菁莪正乐育，泮水涵至清。自公勖多士，非时无所争。垂帘昼閒寂，岂无读书声。口耳四寸间，慎思辨宜明。编氓召往役，破产纳宫中。吁嗟不均患，兼并遂成风。义米可救弊，上下当齐同。譬如山有林，众木成其丛。吴市昔繁盛，酒垆器铮铮。子钱永为额，官榷久不行。干办责府城，醉梦相死生。损多以予少，人心刻嘉名。
次马唐卿与高参政八诗·其一
作者：龚璛
朝代：元
体裁：古风

芒芒九土大，赫赫初日临。迢迢江之南，斯民有呻吟。伊谁分顾忧，志通亦惟深。将令被其泽，王道由仁心。
次马唐卿与高参政八诗·其七
作者：龚璛
朝代：元
体裁：古风

编氓召往役，破产纳宫中。吁嗟不均患，兼并遂成风。义米可救弊，上下当齐同。譬如山有林，众木成其丛。
次马唐卿与高参政八诗·其三
作者：龚璛
朝代：元
体裁：古风

斯民如良苗，岂堪食根蟊。抵冒取其财，不尽有不休。汉人附五行，周家先九畴。正直方世用，万古清风留。
次马唐卿与高参政八诗·其二
作者：龚璛
朝代：元
体裁：古风

冗官固当汰，一手挥万蝇。群类虽难除，臭腐宁久凭。致治固有要，必去世所憎。彼物无已害，天民本蒸蒸。
次马唐卿与高参政八诗·其五
作者：龚璛
朝代：元
体裁：古风

粳糯三百万，连樯发南溟。岁计给浩穰，来音倾耳听。明公顺天道，坐镇鱼龙腥。未羡蒋漕使，风旂立中庭。
次马唐卿与高参政八诗·其八
作者：龚璛
朝代：元
体裁：古风

吴市昔繁盛，酒垆器铮铮。子钱永为额，官榷久不行。干办责府城，醉梦相死生。损多以予少，人心刻嘉名。
次马唐卿与高参政八诗·其六
作者：龚璛
朝代：元
体裁：古风

菁莪正乐育，泮水涵至清。自公勖多士，非时无所争。垂帘昼閒寂，岂无读书声。口耳四寸间，慎思辨宜明。
次马唐卿与高参政八诗·其四
作者：龚璛
朝代：元
体裁：古风

唐人作丞相，分当食万羊。不知苦辛者，但取充饥肠。祇今天下宰，圣明登俊良。勿言公孙俭，布被意何长。
水村歌
作者：龚璛
朝代：元
体裁：古风

吴中水为乡，人与凫鹥□。□□□□年，黄梅少时雨。农不田畴占洲渚，乡风用锄不用犁，筑塍踏车儿女妻。农家辛苦亦复乐，高低两□□□角。自爱茅檐暖，莫厌社酒薄，□□赛神卜东作。饭牛何必歌，□□尚可著。十年种树树满村，明年养蚕蚕百箔。
汎湖
作者：龚璛
朝代：元
体裁：五言律诗

五湖何所如，来往一舟虚。水彻晴明际，人游开阖初。青尊浮世事，白发顺风梳。岂必行天下，好奇归著书。
江鱼少赋者思杜少陵青青竹笋迎船出白白江鱼入馔来虽非此江鱼然可与吴郡志所载楝子花开石首来箧中紫被舞三台为对戏赋一诗
作者：龚璛
朝代：元
体裁：五言律诗

腥风吹石首，晓日曝金腮。不去网三面，竟分羹一杯。迎船竹笋出，脱絮楝花开。海错物外贡，时来无弃材。
泊舟
作者：龚璛
朝代：元
体裁：五言绝句

小舟寻夜泊，明月散风澜。故人相别处，双鹭立前滩。
洛社东泊
作者：龚璛
朝代：元
体裁：五言绝句

放舟山水间，舟上载青山。薄暮临溪坐，青山相对閒。
浮图山庄冬夜
作者：龚璛
朝代：元
体裁：古风

山田得秋稔，农家共欣欣。里社竞箫鼓，吾生愧锄耘。耽书岁云晏，五十更无闻。古今转难通，何能筋力勤。缅兹寤寐怀，拥炉取微熏。荒村鸡鸣远，不知遥夜分。可怜独辕车，径度长冈云。卖薪者谁子，低回日寒昕。旷望城中尘，天地方絪缊。
海底眼歌为陆茂林作
作者：龚璛
朝代：元
体裁：古风

海底宁有眼，幽暗鱼龙渊。海底若无眼，何为腾腾光。烛天定有明珠在，其下能令世间长不夜。试看露出珊瑚枝，神物效灵纷变化。吴门别驾理伯雍，卜肆从谁问吉凶。陆姓森名特奇验，识高见远术非浅，以此喻之名遂显。扬火以致墨，冢宰总列职。其法今不传，太史载龟筴。足臑彷佛意颇遗，南士按书犹或知。九江纳锡不闻矣，偻句成欺皆弃之。流俗沈沦海波底，藉子一言与提耳。我作好歌以赠子，会访茂林谈物理。
清风
作者：龚璛
朝代：元
体裁：七言绝句

清风鸣禽竹解箨，窗下枕书还看书。老去不能知世事，向来端合爱吾庐。
游桃花坞次郭祥卿陆友元二首·其一
作者：龚璛
朝代：元
体裁：七言律诗

三月西城多少花，暖风吹雨过晴霞。海棠昨日开时路，山鸟清阴到处家。长袖挽春携手去，小舆舁醉一肩斜。闲人好在江湖酒，只办年年赏物华。
游桃花坞次郭祥卿陆友元二首·其二
作者：龚璛
朝代：元
体裁：五言律诗

野水自行路，松风谁掩关。仙家忘日永，老圃得春悭。梦已投林下，生当出世间。玄同二三友，大智本閒閒。
游桃花坞次郭祥卿陆友元二首·其二
作者：龚璛
朝代：元

野水自行路，松风谁掩关。仙家忘日永，老圃得春悭。梦已投林下，生当出世间。玄同二三友，大智本閒閒。三月西城多少花，暖风吹雨过晴霞。海棠昨日开时路，山鸟清阴到处家。长袖挽春携手去，小舆舁醉一肩斜。闲人好在江湖酒，只办年年赏物华。
游桃花坞次郭祥卿陆友元韵喜善之赴召
作者：龚璛
朝代：元
体裁：五言律诗

黄堂邓公直，金匮史迁书。朝野太平久，文章全盛初。北方多宿老，南士有新除。此事须公等，秋江晚执袪。
游长山灵渊庙
作者：龚璛
朝代：元
体裁：五言律诗

胜日携尊远，前冈缘路深。轻舆容岁暮，众木耿岚阴。勺水神龙宅，龛灯古佛心。悠然无与晤，欣会在冲襟。
焦山
作者：龚璛
朝代：元
体裁：七言律诗

还乡白发鍊丹台，世外襟怀渺渺开。山与江倾横海立，人随秋迥御风来。石公渡口扁舟在，铁瓮城头断角哀。辗转阑干凭万古，少年自许拔尘埃。
牟大卿挽诗
作者：龚璛
朝代：元
体裁：五言律诗

宦业遭时运，儒先保寿龄。来徵宋文献，竟是蜀沈冥。清节衣冠古，吉人山水灵。高门久阴德，诸子用遗经。
物外轩分韵得饮字
作者：龚璛
朝代：元
体裁：古风

俗气何由来，开径入萧凛。驱马一日休，授以游仙枕。是名物外轩，分别正当审。万物同此生，距我不远甚。旦旦出世间，诊梦犹在寝。东风吹故衣，众客坐敛衽。城南学者家，九畹告春稔。伊谁相与娱，折兰侑清饮。
玄天妙景歌
作者：龚璛
朝代：元
体裁：七言律诗

光阴过去留驹隙，海宇微茫起蜃楼。梦境清都真帝所，仙人一室有天游。珠如黍米悬何许，掌上胭脂烂不收。飞佩超然凌倒景，拟将变化问洪丘。
玉茶二首
作者：龚璛
朝代：元

窗外西风开玉茶，春山传味更传花。年年冰雪通红火，纵不同时总一家。乳白晴云瀹嫩茶，秋江一色赋奇花。鬓丝禅榻看花笑，惟有玉川真当家。
玉茶二首·其一
作者：龚璛
朝代：元
体裁：七言绝句

窗外西风开玉茶，春山传味更传花。年年冰雪通红火，纵不同时总一家。
玉茶二首·其二
作者：龚璛
朝代：元
体裁：七言绝句

乳白晴云瀹嫩茶，秋江一色赋奇花。鬓丝禅榻看花笑，惟有玉川真当家。
王伯仪往洞庭祭龙祠同游不暇赋四绝因记昔游
作者：龚璛
朝代：元

幽洞髯龙老不眠，眼明初识醉乡仙。来参缥缈峰头句，付与齐州九点烟。石塘小泊欲三更，商估归船唱月明。睡觉方知过湖去，晓风芦苇作滩声。仙翁释子杂渔樵，容我游人问路遥。种树园林看驯鹿，采菱风日荡轻桡。湖上西山青一螺，白头人怕白头波。春来秋去扁舟在，园客相邀种橘窠。
王伯仪往洞庭祭龙祠同游不暇赋四绝因记昔游·其一
作者：龚璛
朝代：元
体裁：七言绝句

幽洞髯龙老不眠，眼明初识醉乡仙。来参缥缈峰头句，付与齐州九点烟。
王伯仪往洞庭祭龙祠同游不暇赋四绝因记昔游·其三
作者：龚璛
朝代：元
体裁：七言绝句

仙翁释子杂渔樵，容我游人问路遥。种树园林看驯鹿，采菱风日荡轻桡。
王伯仪往洞庭祭龙祠同游不暇赋四绝因记昔游·其二
作者：龚璛
朝代：元
体裁：七言绝句

石塘小泊欲三更，商估归船唱月明。睡觉方知过湖去，晓风芦苇作滩声。
王伯仪往洞庭祭龙祠同游不暇赋四绝因记昔游·其四
作者：龚璛
朝代：元
体裁：七言绝句

湖上西山青一螺，白头人怕白头波。春来秋去扁舟在，园客相邀种橘窠。
王园玉蕊开后作
作者：龚璛
朝代：元
体裁：七言律诗

南园玉蕊玉敷腴，十日不来花已无。此地绿阴浑欲满，平生清兴不能孤。香随小径寻前梦，老待閒门种一株。过眼年华犹把玩，人间留在辋川图。
王宽斋送菊
作者：龚璛
朝代：元

闭门伏枕重阳过，病起谁来伴病夫。王家园里秋光好，须送黄花三两株。忆与诸贤入醉乡，黄金得意买秋光。微红淡白相辉映，遮莫雨来深院荒。今朝无事要花开，盛酒老盆移菊栽。若觅庾冰犹在此，信知陶令早归来。
王宽斋送菊·其一
作者：龚璛
朝代：元
体裁：七言绝句

闭门伏枕重阳过，病起谁来伴病夫。王家园里秋光好，须送黄花三两株。
王宽斋送菊·其三
作者：龚璛
朝代：元
体裁：七言绝句

今朝无事要花开，盛酒老盆移菊栽。若觅庾冰犹在此，信知陶令早归来。
王宽斋送菊·其二
作者：龚璛
朝代：元
体裁：七言绝句

忆与诸贤入醉乡，黄金得意买秋光。微红淡白相辉映，遮莫雨来深院荒。
班彦功为萧君璋画红梨花
作者：龚璛
朝代：元
体裁：五言绝句

节物临寒食，莆丘冷淡新。院落寻香雪，京华生软尘。
用元微之寄乐天韵奉怀元晦
作者：龚璛
朝代：元
体裁：七言律诗

十宵九梦遣分身，世事翻腾可具陈。天意何时能悔祸，吾徒到处不如人。雨声历历侵残夜，风物凄凄入小春。缩地无方臂不羽，倚楼东望独伤神。
留岳仲远处欲归赋
作者：龚璛
朝代：元
体裁：古风

客怀迷积阴，归梦理前路。筱岸散清漪，秧畴生绿雾。蚓鸣沮洳夜，鸠唤苍茫曙。我本江海人，安得扁舟去。
病起试笔十韵
作者：龚璛
朝代：元
体裁：五言排律

积雨弥空阔，翩翩多去舟。将家值卑湿，无事得清幽。安石非高卧，文园已倦游。壮心释如意，短发寄搔头。病约山容瘦，闲窥雁影浮。双扉寒自语，一榻澹相留。香篆纡萦晚，画屏潇洒秋。黄花荒古道，白月起沧洲。不死千年药，平生百尺楼。暂分仙枕梦，遥访羽人丘。
白云阡为张祥卿作
作者：龚璛
朝代：元
体裁：古风

物外方絪缊，白云山之巅。匡庐下马坟，是家卜牛眠。人子岂不养，生人无百年。至今心眼孤，皎如香炉烟。人人有此云，回望俱可怜。霜降春雨濡，何独君拳拳。终身知孝慕，体受当归全。一举足出言，而亲长在前。因君与世人，死生安者天。不见南阳行，荒哉原巨先。但威太行险，勿羡怀英贤。
白扁豆
作者：龚璛
朝代：元
体裁：五言律诗

小园闲种药，白豆近花篱。蔓草浑相亚，酴醾不自持。我衰方采采，秋实正离离。幸约繁香在，平生见事迟。
盛庶斋先生初见于维扬程雪楼学士坐中再见练溪学官诗见遗次韵
作者：龚璛
朝代：元
体裁：七言律诗

尘世重逢惊鬓须，世人不满笑谈馀。从渠胃脯亦连骑，顾我纬萧宁锻珠。白雪共闻楼上曲，青藜谁照阁中书。淮南桂树相携隐，千首新诗酒百壶。
社集分韵得生字
作者：龚璛
朝代：元
体裁：七言律诗

桃李向来蹊自成，閒身半见绿阴生。每随晓梦换时事，犹记春寒闻雨声。满坐嘉宾须北海，三升美酒似东平。清和风日江湖好，相伴长歌复短行。
社集陈行之家不能往分韵得几字
作者：龚璛
朝代：元
体裁：古风

气如牵丝汗如水，小窗长凭乌皮几。六合一甑蒸雨山，矫然欠伸望诗垒。城南城北三十里，出门何之茧余趾。平生投辖是谁家，岂不相寻醉乡里。昨朝疏食常见邀，已怕青鞋在泥滓。高堂众彦集清风，脱略边幅去臧否。况我从来有成约，往又不勇嗟委靡。江湖虽宽暑雨深，彼蒲与荷美人美。安得提携冰雪仙，直上虚空驰騄駬。
离京口二首·其一
作者：龚璛
朝代：元
体裁：五言律诗

寻常梦归处，行来如梦时。一身无旧业，白发几新知。容易平生别，久长孺子悲。空床独风雨，世事转难期。
离京口二首·其二
作者：龚璛
朝代：元
体裁：七言绝句

十舍官河接夜航，却怜归去是他乡。骨肉无多来送别，半生犹为一穷忙。
空心亭分韵得旭字【常建题处】
作者：龚璛
朝代：元
体裁：古风

依微转樵径，更上虞山麓。閒寻昔人诗，自悟禅房宿。野木荫花气，幽潭得山绿。日日空心亭，山僧爱朝旭。
老钱折枝
作者：龚璛
朝代：元
体裁：七言绝句

桃似胭脂梨似雪，折花人是惜花人。折枝图上堪肠断，忍更题诗破费春。
至元七年滨州渤海县刘平戍枣阳夜宿沙河虎啮之去其妻胡氏掣虎足呼七岁儿取刀刲虎出肠胃夫脱三日乃死
作者：龚璛
朝代：元
体裁：古风

妇人见夫不见虎，上天下地孰予侮。小儿见母不见刀，跃然赴手无咆哮。恻隐乍见即如此，微而究之极生死。共惟人人第一心，汝其毋二帝汝临。
苦雨
作者：龚璛
朝代：元
体裁：五言律诗

玉帛端如委，山川已遍宗。苍生容有罪，昊宰忍妨农。南亩犹须问，东溟恐不容。畴能补天漏，匪石耿吾胸。
茶屋
作者：龚璛
朝代：元
体裁：五言律诗

世事有馀味，心交多淡成。树依寒舍种，诗为蚤春萌。谷雨排檐滴，松风泛鼎鸣。就中留小径，饱饭得閒行。
菊山诗为医者周生作
作者：龚璛
朝代：元
体裁：古风

南阳水可饮，欲寿人所同。药圃能几菊，岁晚满山中。若昔尚种德，培之滋不穷。后来袭芳菲，草木皆奇功。士生及志物，有技孰俾通。掇英疗人饥，此当代天工。人困何可医，人病尚可攻。我归读我书，老眼明霜丛。
菖蒲石
作者：龚璛
朝代：元
体裁：七言绝句

梦随凉月过清都，绿发仙人白玉壶。尘世何知用无用，石田如掌种菖蒲。
蓬莱音琴铭
作者：龚璛
朝代：元
体裁：古风

蓬莱仙人佩霞飞，縆我朱弦明玉徽。千古万古大音希，海深深兮山巍巍。
蕙花二绝答李翠璧
作者：龚璛
朝代：元

山谷幽兰春正开，芳菲堂下为谁栽。底须闲辨招魂注，更看光风转蕙来。生须百亩纷披绿，一干数花香更足。却恨涪翁是楚人，诗到山矾水仙俗。
蕙花二绝答李翠璧·其一
作者：龚璛
朝代：元
体裁：七言绝句

山谷幽兰春正开，芳菲堂下为谁栽。底须闲辨招魂注，更看光风转蕙来。
蕙花二绝答李翠璧·其二
作者：龚璛
朝代：元
体裁：七言绝句

生须百亩纷披绿，一干数花香更足。却恨涪翁是楚人，诗到山矾水仙俗。
藩邸洪子深参军得旨江南印儒书归国次韵张清夫所赠以赠之
作者：龚璛
朝代：元
体裁：七言律诗

闻君结客满金台，多是贤王推挽来。汉殿早朝分使节，扬州春兴动官梅。海东贸易鸡林贾，天下文明凤诏开。归载图书广恩赐，新正同赴万年杯。
虞韶卿以谢叠山请谥立祠北上
作者：龚璛
朝代：元
体裁：七言律诗

万叠山中足旧闻，只今谁使意勤勤。周人颇义伯夷事，晋代行收诸葛文。九死本无荣谥愿，一香终为老师焚。黄金台上逢知己，袖有江东日暮云。
西湖晚意
作者：龚璛
朝代：元
体裁：七言绝句

天赋幽人事事幽，西湖佳处七年留。荷香欲老茭如臂，得意斜阳一小舟。
记梦二首
作者：龚璛
朝代：元

渺渺东西南北路，扁舟重载老侵寻。夜凉破梦秋虫语，一笑平生万里心。睡时作梦觉时醒，更欲哦诗恼性灵。缓步行来良久坐，秋槐花落露初零。
记梦二首·其一
作者：龚璛
朝代：元
体裁：七言绝句

渺渺东西南北路，扁舟重载老侵寻。夜凉破梦秋虫语，一笑平生万里心。
记梦二首·其二
作者：龚璛
朝代：元
体裁：七言绝句

睡时作梦觉时醒，更欲哦诗恼性灵。缓步行来良久坐，秋槐花落露初零。
访别郑鹏南佥事
作者：龚璛
朝代：元
体裁：五言律诗

借屋青山下，移舟百里程。我惭徐孺子，君是郑康成。夜语破春梦，天寒闻霰声。行藏一尊酒，岁晚更同倾。
访袁伯长于尹山归寄
作者：龚璛
朝代：元

新桐有清露，有怀相聚稀。尘襟开悄悄，浦帆下依依。宇宙苍茫共，风流迤？微。平生谢安石，雅志不相违。
访袁伯长于尹山归寄
作者：龚璛
朝代：元
体裁：五言律诗

新桐有清露，有怀相聚稀。尘襟开悄悄，浦帆下依依。宇宙苍茫共，风流迤�微。平生谢安石，雅志不相违。
诗会分韵得万字
作者：龚璛
朝代：元
体裁：古风

士生适江湖，岂必甚高论。天下本无事，过许无乃慁。君看古商君，扰扰终辕轘。不如渊明酒，悉索钱二万。于焉永今朝，良晤极缱绻。旭日敷春阳，爱雨满众愿。诸公美采芹，我亦竟忘献。既闻召故老，世治复何恨。膏雨当及时，物态竞滋蔓。吴侬得丰登，饱吃残年饭。
读元祐党籍碑
作者：龚璛
朝代：元
体裁：古风

彼狂曰予圣，莫辨乌雄雌。安知百世公，乃在党籍碑。在昔汉唐末，所无恐为之。安真或敢侮，自是宋德衰。空令大梁人，至今歌黍离。
读汉书
作者：龚璛
朝代：元
体裁：古风

张汤多巧诋，公孙但从谀。甚恶刀笔吏，亦鄙章句儒。在廷无党偏，惟有汲长孺。徒为右内史，几以不悦诛。武帝欲云云，顾问当何如。陛下内多欲，奈何效唐虞。申生言力行，较之得皮肤。惜不能用黯，为御史大夫。丞相取充位，不用董仲舒。对策最纯正，尚忧书自书。六经日表章，儒效旧阔疏。治道固有本，千载一长吁。
谢陈壶天惠蟹
作者：龚璛
朝代：元
体裁：古风

寒蒲缚来肠已无，枯骨裹肉肉自腴。为君唤醒江湖梦，孤篷细雨声相濡。贫家不办满眼沽，糟床溜溜红真珠。起来为立西风里，一径晴寒菊数株。
赋兰分韵得服字
作者：龚璛
朝代：元
体裁：古风

至人委蛇道，风雨化清淑。滨纷从何来，偃蹇灵姣服。采芳孰同心，可近不可俗。举觞对兹花，沅湘浩然绿。陶陶醉为醒，亹亹众所独。岁晏深相期，种德如种玉。
赋圆荷分韵得细字
作者：龚璛
朝代：元
体裁：古风

幽人岂无衣，遇物思芰制。甘脆相本根，帖妥谁点缀。池光展更开，雨声打还细。坐看青春改，不叹绿波逝。葺之湘累盖，抗之洛神珶。泥涂久甲子，铅汞方既济。世纷晚若遗，水中采薜荔。
赋宋文璧伯牙禅
作者：龚璛
朝代：元
体裁：五言律诗

亹亹高山调，灵灵桥木禅。何人以气听，此事岂心传。悟入终于寂，声闻各自圆。昭文元不鼓，陶令久无弦。
赋朱自斋环碧亭
作者：龚璛
朝代：元
体裁：七言绝句

自开老子得环中，色色俱无处处通。行到小亭逢水竹，偶然一碧是虚空。
赠医僧海峰
作者：龚璛
朝代：元
体裁：七言绝句

白白云生海上山，飞来作雨洗尘寰。即是华严发心住，一时龙藏满人间。
赠洪子潨参军沈王处购书奉旨乘驿
作者：龚璛
朝代：元
体裁：七言律诗

舆图沈国东南境，家世辽城尺五天。志士何妨曳裙贵，贤王欲与购书传。文风物色先江左，使指光华下日边。我亦平生小溟渤，要随洪范过朝鲜。
述怀二首
作者：龚璛
朝代：元

古道直如矢，古心能断金。今人思古人，寥落谁知音。旭日临前除，暄风散幽襟。相彼好鸟鸣，择阴嘉树林。岂无念朝饥，溉之釜与鬵。大川无停波，高山上嵚崟。白发何由玄，寒暑日夜侵。叔孙独楚制，庄生常越吟。载歌行路难，歌阕意弥深。葺荷不用织，采莲尚可食。芳时安可常，秋风鸣槭槭。美人明月珰，青霓以为裳。手揽北斗柄，低昂挹天浆。天浆解渴心，下土何茫茫。九牡阊阖开，寸诚函绿章。焉得飞仙术，与陪鸾鹤翔。所忧岁年驶，敢畏道阻长。启户辨夜色，驱车溯晨光。终然江海澨，临路空徬徨。
述怀二首·其一
作者：龚璛
朝代：元
体裁：古风

古道直如矢，古心能断金。今人思古人，寥落谁知音。旭日临前除，暄风散幽襟。相彼好鸟鸣，择阴嘉树林。岂无念朝饥，溉之釜与鬵。大川无停波，高山上嵚崟。白发何由玄，寒暑日夜侵。叔孙独楚制，庄生常越吟。载歌行路难，歌阕意弥深。
述怀二首·其二
作者：龚璛
朝代：元
体裁：古风

葺荷不用织，采莲尚可食。芳时安可常，秋风鸣槭槭。美人明月珰，青霓以为裳。手揽北斗柄，低昂挹天浆。天浆解渴心，下土何茫茫。九牡阊阖开，寸诚函绿章。焉得飞仙术，与陪鸾鹤翔。所忧岁年驶，敢畏道阻长。启户辨夜色，驱车溯晨光。终然江海澨，临路空徬徨。
述怀简张仲实教授
作者：龚璛
朝代：元
体裁：古风

霜清起病骨，卧久忘籧篨。残息不暖衣，短发渐入梳。涉世何用早，意适事不如。既知非所能，裁足不愿馀。药苦尚可饮，家贫难可居。秋来窘繁阴，百亩沈嘉蔬。滞穗尚采掇，吾生愧耕锄。南窗美朝阳，昔贤遗古书。风竹如应门，一室自扫除。西庠张公子，为我日回车。言笑适相娱，绸缪焉得疏。
送僧归仙居
作者：龚璛
朝代：元
体裁：古风

一雨暑气熸，秋声著梧叶。故山入幽梦，晨起事远涉。故家仙人居，矗矗山如楼。三林与海通，我家林边头。功名不救死，文字不乐饥。开门风雨夕，且食故山薇。
送史德甫任昆山教
作者：龚璛
朝代：元
体裁：五言律诗

世家馀漫仕，名籍几经年。之反马独后，祖生鞭已先。提携离选海，晼晚熟书田。此地分迎送，玉峰秋朗然。
送周山□趣瑞安州同知
作者：龚璛
朝代：元
体裁：七言律诗

江头雨意湿宾鸿，千里东瓯浙最东。碧树渔矶山水窟，朱衣象笏簿书丛。吾民又遇时更化，此地今闻岁屡丰。若得曾游谢灵运，官闲诗好和清风。
送学道庞山长
作者：龚璛
朝代：元
体裁：五言律诗

学分如舟小，先生一饭多。雨花容洒扫，风竹送弦歌。汉上旧堪隐，吴江春始波。圣朝方取士，更举孝廉科。
送宋梅隐
作者：龚璛
朝代：元
体裁：七言律诗

黄鹤山中醉几回，山中良是梦徘徊。流水青蘋杏华影，晴江绿涨蒲萄醅。滟滟西湖汎春去，奕奕好风吹子来。门外酒船挝鼓过，何如同上姑苏台。
送方韶卿先生
作者：龚璛
朝代：元
体裁：五言律诗

处士白云源，槃歌矢弗谖。韶成犹及见，雅废更能存。偶渡秦淮月，相逢吴市门。山川又秋晓，此意欲谁论。
送李孔言上舍北游
作者：龚璛
朝代：元
体裁：五言律诗

士也今安用，何为志必行。将无因技术，亦可遂功名。漫把□□历，还称国子生。悠然燕市酒，此日看升平。
送杜义方台掾
作者：龚璛
朝代：元
体裁：七言律诗

物我相忘杜德机，阊门别意立霜威。春前春后梅初白，巷北巷南人渐稀。社里诗章常直草，台端掾史最褒衣。升平气象身亲见，执法光辉拱太微。
送束申甫任江陵教因寄书台时录荆之广西宪幕
作者：龚璛
朝代：元
体裁：五言律诗

世事气翩翩，莫令成白颠。邓侯文学掾，张子孝廉船。梦泽几千里，停云又一篇。因书极南楚，离别盛中年。
送杨起行
作者：龚璛
朝代：元
体裁：七言律诗

缨冠楚楚濯沧浪，彼美人兮淇水阳。大府久须唐令录，中州正用汉文章。忠贞满眼真能几，迟暮相看耿不忘。至治朝廷天咫尺，载歌丞相举贤良。
送汪鹤舟之华亭
作者：龚璛
朝代：元
体裁：五言律诗

仙人之远游，跨鹤以为舟。闲与白云侣，俯观沧海流。翩然万里小，大抵此生浮。后夜华亭唳，寥寥天九秋。
送漕府王子方经历
作者：龚璛
朝代：元
体裁：七言律诗

燕北吴南一万艘，顺风天外翼鸿毛。碧涛渺渺云帆稳，红腐陈陈廪粟高。此日朝廷多妙选，何人幕府最贤劳。共知饷馈须刘晏，且为明时坐省曹。
送盛庶斋任衢教
作者：龚璛
朝代：元
体裁：古风

淮南木叶纷然堕，大江君挟清秋过。远游意气今其始，万折浙江须一苇。钱唐看尽生色图，乱山勿辨越与吴。老子西湖诗未了，钓台烟雨是前途。雨馀悬瀑玉练飞，杂花隐树芳菲菲。经行我忆好晴景，碧波漾人青嶂围。地皇滩底骇浪翻，篙师歘急争木猿。水亭门外君系缆，此地可著殷渊源。石格仙家对谁弈，木奴迎霜斗如实。携二三子挥墨汁，书来扬州千里难。乡之贤侯主衣冠，日传西安安问安。
送石仁卿南康知事
作者：龚璛
朝代：元
体裁：七言律诗

嗟我与君相会少，半生识面不知心。如今握手俱头白，避暑携书共竹阴。长为人材论弃置，肯从幕府坐侵寻。重闻台省须佳士，且寄匡山大雅音。
送秦俗之补南台掾
作者：龚璛
朝代：元
体裁：七言律诗

南台礼意特相招，送客溪亭自寂寥。夜雨灯前春几许，清风扇底暑全消。中司执法分曹掾，掌政名官佐使轺。捧檄还应为亲喜，宦途等是上云霄。
送邓觉非馀干教
作者：龚璛
朝代：元
体裁：五言律诗

大隐留吴市，馀干问越田。象山皆教忍，学者更家传。多士芝兰室，古人书画船。东亭重怀旧，诗满绿阴前。
送醋芹
作者：龚璛
朝代：元
体裁：七言绝句

食芹之美心独苦，不为家居頖水东。采采盈筐转无味，借君老面摺春风。
送钱仲昭任永春簿
作者：龚璛
朝代：元
体裁：七言律诗

紫帽云横天宇高，掀髯为我拂征袍。瘴乡处处槟榔唾，番市年年翡翠毛。王化本随沧海阔，县官常念远民劳。极知簿领非能事，试看廉台旧掾曹。
送黄易岩访商廉访
作者：龚璛
朝代：元
体裁：七言律诗

天地清溪鹤不群，百年文献足知闻。外家自是朱元晦，今代岂无扬子云。太极异同须共载，连山真伪可难分。故人江右三千里，荔子红时政忆君。
郡楼
作者：龚璛
朝代：元
体裁：五言律诗

久客有远思，肩舆登郡楼。聊为避暑饮，更学御风游。叠翠城南面，双虹水北流。流将五湖去，叶叶采蘋舟。
郭祥卿同游虎丘
作者：龚璛
朝代：元
体裁：五言律诗

弱植有缓步，同游无杂宾。清阴山寺古，红树石楠春。丘垄埋吴国，园林阅晋人。不应系舟处，犹是去年津。
金沙道中二首
作者：龚璛
朝代：元

野翁依约事春农，试手閒门种两松。门外行人踏残雪，肩舆小驻见茅峰。呼酒得鱼鱼满罛，削来甘藕脆如无。行人若过南兴郡，白浪休摇长荡湖。
金沙道中二首·其一
作者：龚璛
朝代：元
体裁：七言绝句

野翁依约事春农，试手閒门种两松。门外行人踏残雪，肩舆小驻见茅峰。
金沙道中二首·其二
作者：龚璛
朝代：元
体裁：七言绝句

呼酒得鱼鱼满罛，削来甘藕脆如无。行人若过南兴郡，白浪休摇长荡湖。
钟性春以大拙和尚偈周景远书见示往杭性春师邓中斋
作者：龚璛
朝代：元
体裁：古风

亭亭白莲花，了了本无语。禅者真大拙，破口为君举。混俗如是翁，写之墨飞舞。岂伊安明宗，到此究竟取。携将江东云，去听湖上雨。感君来相问，欲起蛰虫俯。众生我皆病，万法立何所。欠伸送君行，钟子琴自抚。
锡山道中
作者：龚璛
朝代：元
体裁：五言律诗

忆昨理征棹，郊源微绿初。一水霁寒碧，前村生远墟。何如带笭箵，政复在籧篨。客里问啼鴂，江南人欲锄。
陆季道归汾湖居寄怀
作者：龚璛
朝代：元
体裁：古风

汾湖水满天如碧，美人扁舟弄秋色。相望知无两日程，昨日便为风雨隔。四十里城何偪仄，辽鹤飞飞不停翼。桂花欲开尊酒在，世事肯容头发黑。君能发药起我病，时复思君支短策。却寻论心携手处，意行犹到城西陌。伊谁不是无家客，乡井田园归路直。莫令怀抱感中年，中年一笑良难得。
陈君祥参政挽诗
作者：龚璛
朝代：元
体裁：五言律诗

混一谋猷早，承平属任繁。躬行儒不及，阴德狱无冤。草木知遗爱，人林痛达尊。双珠掌中见，宦业绍家门。
雨中简韩竹閒二首
作者：龚璛
朝代：元

拥被寒逾峭，雨声遥夜来。蛙鸣东阶下，柴门犹未开。寂寞秋在念，芳菲发先衰。昔我二三友，晤语初阳台。采采一寸芹，靡靡不食饱。王孙从何来，芳年亦同老。徒忧侵病颜，积霭迷远抱。犹能尊酒期，共语山中好。
雨中简韩竹閒二首·其一
作者：龚璛
朝代：元
体裁：古风

拥被寒逾峭，雨声遥夜来。蛙鸣东阶下，柴门犹未开。寂寞秋在念，芳菲发先衰。昔我二三友，晤语初阳台。
雨中简韩竹閒二首·其二
作者：龚璛
朝代：元
体裁：古风

采采一寸芹，靡靡不食饱。王孙从何来，芳年亦同老。徒忧侵病颜，积霭迷远抱。犹能尊酒期，共语山中好。
雨篷二首
作者：龚璛
朝代：元

黄篾江南舫，风烟春水波。轻推横画卷，薄暮理渔蓑。俛首安身了，浮生涉世多。庾冰正在此，潇洒扣舷歌。正在籧篨下，犹疑箬笠前。凄迷不寐客，飘泊未归船。枕藉无馀地，江湖有漏天。平生万里意，风趁一帆悬。
雨篷二首·其一
作者：龚璛
朝代：元
体裁：五言律诗

黄篾江南舫，风烟春水波。轻推横画卷，薄暮理渔蓑。俛首安身了，浮生涉世多。庾冰正在此，潇洒扣舷歌。
雨篷二首·其二
作者：龚璛
朝代：元
体裁：五言律诗

正在籧篨下，犹疑箬笠前。凄迷不寐客，飘泊未归船。枕藉无馀地，江湖有漏天。平生万里意，风趁一帆悬。
雪吟
作者：龚璛
朝代：元
体裁：五言律诗

江云写愁霰，诗鬓共侵寻。瑞应腊前语，寒生天外心。冥搜归一色，兀坐了玄阴。玩我玉如意，微茫太古音。
雪樵
作者：龚璛
朝代：元
体裁：七言律诗

伊川门下已齐腰，清苦谁如雪里樵。浩荡山林行靡靡，低迷蓑笠影飘飘。枯梢一夜号寒堕，野菜寻春待冻消。炙手故应犹可恝，高人尘甑尽无聊。
题□隐君像
作者：龚璛
朝代：元
体裁：五言绝句

挂冠供白蜜，无药得黄金。至竟山中相，松风庭院深。
题丁生所藏钱舜举山水
作者：龚璛
朝代：元
体裁：古风

寒溪深无鱼，扁舟小如屐。举世相为浮，更用一篙力。画彼山中人，憩此松下石。
题了堂所藏郭天锡作乱山烟雨图
作者：龚璛
朝代：元
体裁：古风

南郭山人隐几处，青山白云无所住。万壑度尽松风声，更向了堂参一句。
题兰花二首
作者：龚璛
朝代：元

绿叶兮紫茎，数花香正足。为我语涪翁，山矾水仙俗。孤竹皆殷墨，两龚真楚清。试凭兰与蕙，难弟复难兄。
题兰花二首·其一
作者：龚璛
朝代：元
体裁：五言绝句

绿叶兮紫茎，数花香正足。为我语涪翁，山矾水仙俗。
题兰花二首·其二
作者：龚璛
朝代：元
体裁：五言绝句

孤竹皆殷墨，两龚真楚清。试凭兰与蕙，难弟复难兄。
题刘平叔所藏辋川图
作者：龚璛
朝代：元
体裁：七言绝句

辋川图里王摩诘，胜事后来空自知。想见开元全盛日，山林朝市两逶迤。
题刘文伟府判收藏山庄夜归图
作者：龚璛
朝代：元
体裁：古风

盘桓长松树，莽苍归薄暮。惟应门外山，见我蹇驴去。泠泠野水声，候子庄山路。亦有东邻僧，分卧清寒处。
题史景福山水为文壁
作者：龚璛
朝代：元
体裁：古风

晴云蓊蓊未出山，好山屹屹能参天。远者大者青绵绵，依依石间得流泉。清樾离离荫我前，高堂对此冰雪悬。忽如载之书画船，掺执子手翛翛然。
题子昂两小幅画二首
作者：龚璛
朝代：元

西风山欲瘦，败叶不辞柯。幽草无人识，其如岁晚何。竹萌终抱节，叶落始归根。惨惨秋无际，依依石不言。
题子昂两小幅画二首·其一
作者：龚璛
朝代：元
体裁：五言绝句

西风山欲瘦，败叶不辞柯。幽草无人识，其如岁晚何。
题子昂两小幅画二首·其二
作者：龚璛
朝代：元
体裁：五言绝句

竹萌终抱节，叶落始归根。惨惨秋无际，依依石不言。
题宋杨大年山景二首
作者：龚璛
朝代：元

漠漠云连远水，荻湾舂锄成双。误随绛城叶影，王孙本愿秋江。蒲柳萧条秋晚，错漠江南远村。碛月照人无寐，翻江要湔泪痕。
题宋杨大年山景二首·其一
作者：龚璛
朝代：元
体裁：六言诗

漠漠云连远水，荻湾舂锄成双。误随绛城叶影，王孙本愿秋江。
题宋杨大年山景二首·其二
作者：龚璛
朝代：元
体裁：六言诗

蒲柳萧条秋晚，错漠江南远村。碛月照人无寐，翻江要湔泪痕。
题小像
作者：龚璛
朝代：元
体裁：七言绝句

留眼何妨去了眉，天公肯复要须儿。不同之处如其面，三代斯民政是谁。
题小米云山
作者：龚璛
朝代：元
体裁：七言绝句

分流冈下石门湾，日日白云如此山。薄暮米坟松枥暗，扶筇曾与一僧还。
题岳仲远所藏坡翁焦墨枯木竹石
作者：龚璛
朝代：元
体裁：古风

坡仙胸中非酒浇，吐出苍玉秋寥寥。忽然变化不可极，怒龙倒海拔沃焦。
题张氏所藏石经
作者：龚璛
朝代：元
体裁：古风

洛溢河清世之季，钩党诸贤死无避。桥门冠带此何时，诏与群经正文字。议郎郎将工隶书，观者缤纷门外车。似忧方册重灰烬，且可镌摹辨鲁鱼。南台四部存几碛，谁见世间完六籍。汉儒区区掇拾方，到今不是糊涂墨。
题春江别意图
作者：龚璛
朝代：元
体裁：古风

春生南浦上，自子棹歌声。今古邮亭恨，一卮君有行。相望日以远，山色写离情。
题李飞卿所藏郑子实竹石
作者：龚璛
朝代：元
体裁：古风

归来乎山中，荆薪煮白石。周碧恍已化，殷墨久不食。
题林彦达临老米云山
作者：龚璛
朝代：元
体裁：七言绝句

海岳山前路不分，无穷天地几氤氲。形形色色今犹古，长待幽人卧白云。
题横披竹
作者：龚璛
朝代：元
体裁：七言绝句

竹影平寻月落时，小舟移岸半蒿迟。参差化作一匹练，我独寒篷亲见之。
题水村图
作者：龚璛
朝代：元
体裁：五言绝句

泽国渔无定，秋霜柳不凋。幽人意晼晚，此日画萧条。
题王君章山水
作者：龚璛
朝代：元
体裁：六言诗

山中古寺秋阴，有客携筇独寻。归来自可一榻，江南落尽枫林。
题王得臣护亲丧归平阳卷
作者：龚璛
朝代：元
体裁：七言绝句

北人莫作江南土，陟屺之悲贫莫伤。辛苦平阳王孝子，三千里外护亲丧。
题石民瞻兰石邓觉非画兰
作者：龚璛
朝代：元
体裁：四言诗

石子画石，积墨如山。化为邓林，兰生竹间。我怀古人，见此粲者。草木臭味，日月潇洒。
题简蕙画
作者：龚璛
朝代：元
体裁：七言绝句

满堂美人芳菲菲，如此食墨何能肥。古今兰蕙不一种，兄弟夷齐无二薇。
题翠禽画
作者：龚璛
朝代：元
体裁：七言绝句

一曲寒塘漾夕晖，珍禽照影惜毛衣。非鱼也自知鱼乐，不肯花前掠水飞。
题荆公诗后上有甓社文房印乃吾祖遗书散落者十馀年前子中弟得之书来相报今不能共观聊书其后
作者：龚璛
朝代：元
体裁：七言绝句

忆子书来说买书，印章惊认劫灰馀。松风小牖秋如梦，淡墨疏行泪满裾。
题赵大年小景
作者：龚璛
朝代：元
体裁：七言绝句

风流文采王孙梦，景物当时处处同。杨柳烟轻飞燕子，芰荷水煖浴凫翁。
题赵子固水仙墨梅二首
作者：龚璛
朝代：元

神仙何渺茫，子固类元章。奕奕湖海气，明明金玉相。春风的皪微，凝笑补之肥。大似廉仲宣，雅疑陈去非。
题赵子固水仙墨梅二首·其一
作者：龚璛
朝代：元
体裁：五言绝句

神仙何渺茫，子固类元章。奕奕湖海气，明明金玉相。
题赵子固水仙墨梅二首·其二
作者：龚璛
朝代：元
体裁：五言绝句

春风的皪微，凝笑补之肥。大似廉仲宣，雅疑陈去非。
题赵子固画岁寒三友图次韵
作者：龚璛
朝代：元
体裁：七言排律

借问僧窗梅几梢，从来只合谷芽焦。孤芳未辨切磋玉，细萼深藏繁衍椒。宣仲韵高春破点，补之豪迈气抽条。散花室里何人到，知见香中使意消。横轴更怜松竹映，卧游殊觉水天摇。何郎东阁无多树，逋叟西湖旧六桥。白石歌残徒自笑，彝斋去后更谁聊。蜂须作蕊容微吐，铁线成圈岂强描。昨夜前村吟悄悄，长年一笛怨潇潇。底须参透闲庵法，开落不知昏复朝。
题邓觉非云山图
作者：龚璛
朝代：元
体裁：六言诗

云欲行兮时止，山将闇兮日章。渺太虚而观化，载神气以无方。
题邓觉非观兰图二首
作者：龚璛
朝代：元

小桥流水曲阑西，悄悄寒鸦意欲迷。九畹滋兰香一国，茶烟禅榻是幽栖。玉渊桥下别君处，明月海边生乱云。独自归来坐无寐，长空云尽月如君。
题邓觉非观兰图二首·其一
作者：龚璛
朝代：元
体裁：七言绝句

小桥流水曲阑西，悄悄寒鸦意欲迷。九畹滋兰香一国，茶烟禅榻是幽栖。
题邓觉非观兰图二首·其二
作者：龚璛
朝代：元
体裁：七言绝句

玉渊桥下别君处，明月海边生乱云。独自归来坐无寐，长空云尽月如君。
题郑子实所藏燕穆之龙图山水及牛戬雁图
作者：龚璛
朝代：元

八月望夜题此画，莲花漏冷秋沈沈。仁人义士不可见，万叠好山千古心。飞来两雁不成字，偶得一滩相并眠。南国江天秋欲雨，西风木叶夜如年。
题郑子实所藏燕穆之龙图山水及牛戬雁图·其一
作者：龚璛
朝代：元
体裁：七言绝句

八月望夜题此画，莲花漏冷秋沈沈。仁人义士不可见，万叠好山千古心。
题郑子实所藏燕穆之龙图山水及牛戬雁图·其二
作者：龚璛
朝代：元
体裁：七言绝句

飞来两雁不成字，偶得一滩相并眠。南国江天秋欲雨，西风木叶夜如年。
题郑子实著色溪山渔乐图
作者：龚璛
朝代：元
体裁：七言绝句

东风忽来吹绿雨，闲云更学苕花舞。山中之人归未归，溪上渔舟泛春渚。
题醉女六言
作者：龚璛
朝代：元
体裁：六言诗

至人猖狂妄行，吾欲名非常名。自为燕西王母，或从逢左女生。
题阙
作者：龚璛
朝代：元
体裁：古风

碧落银河西北倾，披襟散发沐空明。谷阳老子眠不成，夜如何其候鸡鸣。廓然高秋浸严城，街鼓逢逢人未行。车轮碾地何年平，寐者寤时皆六更。
题陆梅南雪滩图
作者：龚璛
朝代：元
体裁：七言绝句

岁晚空江一滩雪，伊人何处渺蒹葭。扁舟乘兴不可极，见说南泾梅渐花。
题陆氏晓嶂图
作者：龚璛
朝代：元
体裁：五言绝句

平生王马曹，爽气在今朝。未了山林事，人之意也消。
题高弘道游庐山图
作者：龚璛
朝代：元
体裁：七言绝句

閒里题诗不奈閒，输君把酒对庐山。平生更有丹青手，便著幼舆岩石间。
题高氏诗卷
作者：龚璛
朝代：元
体裁：古风

景德禦戎渡河时，王曰曷不吟一诗。逮其后世富有作，共维圣母元祐脚，国破家亡出古壁。
题黄葵卷
作者：龚璛
朝代：元
体裁：五言绝句

谁念相如渴，仙盘露正寒。秋风茂陵客，不见紫金丹。
题龚圣子画马
作者：龚璛
朝代：元
体裁：古风

人问能有几天马，试问来从西极者。二十万匹从贰师，攻破大宛仅得之。执驱校尉奏妙选，帝闲自此收权奇。未央宫门铜作式，矫矫如此龙八尺。绊者自绊逸者逸，不是老龚谁貌得。
题龚岩翁龙马图
作者：龚璛
朝代：元
体裁：六言诗

学古斋中楚龚，揽天飘御风鬃。莫论将军画马，试看老子犹龙。
饮沧浪园得红字
作者：龚璛
朝代：元
体裁：七言律诗

携酒盈樽烦小童，翩然丘壑试东风。分畦菜本丰年玉，二月桃花一雨红。官事閒忙适相半，世人忧乐岂无同。古来乔木今谁在，濯足沧浪曲未终。
香林长老为其师叔祝香求诗
作者：龚璛
朝代：元
体裁：七言绝句

故纸堆中唤师叔，香林花叶续传灯。寻思四十年前事，只为茶毗一个僧。
马虚中柳城春色图
作者：龚璛
朝代：元
体裁：古风

城中尘头十丈高，欲画春风风怒号。佩霞仙人骑鹤背，却度太虚观乐郊。当时丹青争出色，借与天公动摇碧。上流老子馀旧踪，恒大将军亦曾植。树犹如此我何堪，莫学江南系船客。雉堞平成天下平，有情有思弄春晴，隔叶睍睆黄鹂声。
龚岩翁以焦墨作乱山甚奇为题六言
作者：龚璛
朝代：元
体裁：六言诗

无力拔山竟去，奋髯饮研欲枯。介甫但有执拗，吕端不是糊涂。
真率会
作者：刘慎行
朝代：辽
体裁：古风

炎灵运元化，衣冠集芳辰。皤皤斯达尊，济济凡七人。琴瑟既在禦，豆登亦复陈。旨酒式燕乐，太羹薄肥珍。《登歌》间《行苇》，称觞寿千春。德将谅无醉，既醉不失真。陶然宇宙间，蟪菌焉足论。光风泛兰蕙，好鸟鸣及晨。江汉日云远，道义日益亲。览图百载下，安得风再淳。愿言继遗响，遥睇洛水滨。
登黄鹤楼
作者：刘珂
朝代：辽
体裁：七言律诗

黄鹤仙人何所之，古今题遍几多诗。风涛如许相冲激，栋宇屹然无改移。但愿清风延世赏，何妨流俗重民疑。江湄萍蓼年年换，不见楼前铁笛吹。
来熏亭
作者：张觉
朝代：辽
体裁：七言律诗

向明轩槛满烟云，延得薰风似故人。愠解为宣虞帝化，南来不是庾公尘。林深兰芷香先到，地胜溪山影亦新。不必常挥谢安扇，自扬仁德在斯民。
灵壁寺
作者：张通古
朝代：辽
体裁：五言排律

万壑千岩里，林开一径深。数年劳想望，此日快登临。胜境情难尽，危涂力不任。楼台相映抱，松柏自萧森。花散诸天雨，灯传古佛心。鹤泉寒漱玉，园地旧铺金。石磴崎岖上，桃溪窈窕寻。渊明能止酒，叔夜况携琴。所恨无长暇，徒勤惜寸阴。清宵谁我伴，乘兴但孤斟。
国人谚
作者：无名氏
朝代：辽

五个翁翁四百岁，南面北面顿瞌睡。自己精神管不得，有甚心情管女真。
和《以司空大师不肯赋诗以诗挑之》诗二首
作者：沙门郎思孝
朝代：辽

为愧荒疏不敢吟，不吟恐忤帝王心。本吟出世不吟意，以此来批见过深。天子天才已善吟，那堪二相更同心。直饶万国犹难敌，一智宁当三智深。
和《以司空大师不肯赋诗以诗挑之》诗二首·其一
作者：沙门郎思孝
朝代：辽

为愧荒疏不敢吟，不吟恐忤帝王心。本吟出世不吟意，以此来批见过深。
和《以司空大师不肯赋诗以诗挑之》诗二首·其二
作者：沙门郎思孝
朝代：辽

天子天才已善吟，那堪二相更同心。直饶万国犹难敌，一智宁当三智深。
天安节题松鹤图
作者：沙门郎思孝
朝代：辽

千载鹤栖万岁松，霜翎一点碧枝中。四时有变此无变，愿与吾皇圣寿同。
以司空大师不肯赋诗以诗挑之
作者：耶律宗真
朝代：辽

为避绮吟不肯吟，既吟何必昧真心。吾师如此过形外，弟子争能识浅深。
题李俨《黄菊赋》
作者：耶律洪基
朝代：辽

昨日得卿《黄菊赋》，碎剪金英填作句。袖中犹觉有余香，冷落西风吹不去。
传国玺
作者：耶律隆绪
朝代：辽

一时制美宝，干载助兴王。中原既失守，此宝归北方。子孙皆宜守，世业当永昌。
咏史
作者：萧瑟瑟
朝代：辽

丞相来朝兮剑佩鸣，干官侧目兮寂无声。养成外患兮磋何及，祸尽忠臣兮罚不明。亲戚并居兮藩屏位，私门潜畜兮爪牙兵。可怜往代兮秦天子，犹向宫中兮望太平。
伏虎林应制
作者：萧观音
朝代：辽

威风万里压南邦，东去能翻鸭绿江。灵怪大千俱破胆，那教猛虎不投降。
回心院
作者：萧观音
朝代：辽

剔银灯，须知一样明。偏是君来生彩晕，对妾故作青荧荧。剔银灯，待君行。
回心院
作者：萧观音
朝代：辽

叠锦茵，重重空自陈。只愿身当白玉体，不愿伊当薄命人。叠锦茵，待君临。
回心院
作者：萧观音
朝代：辽

展瑶席，花笑三韩碧。笑妾新铺玉一床，从来妇欢不终夕。展瑶席，待君息。
回心院
作者：萧观音
朝代：辽

张鸣筝，恰恰语娇莺。一从弹作房中曲，常和窗前风雨声。张鸣筝，待君听。
回心院
作者：萧观音
朝代：辽

扫深殿，闭久金铺暗。游丝络网尘作堆，积岁青苔厚阶面。扫深殿，待君宴。
回心院
作者：萧观音
朝代：辽

拂象床，凭梦借高唐。敲坏半边知妾卧，恰当天处少辉光。拂象床，待君王。
回心院
作者：萧观音
朝代：辽

爇熏炉，能将孤闷苏。若道妾身多秽贱，自沾御香香彻肤。爇熏炉，待君娱。
回心院
作者：萧观音
朝代：辽

装绣帐，金钩未敢上。解却四角夜光珠，不教照见愁模样。装绣帐，待君贶。
回心院
作者：萧观音
朝代：辽

铺翠被，羞杀鸳鸯对。犹忆当时叫合欢，而今独覆相思块。铺翠被，待君睡。
回心院·换香枕
作者：萧观音
朝代：辽
体裁：词

换香枕，一半无云锦。为是秋来展转多，更有双双泪痕渗。换香枕，待君寝。
怀古
作者：萧观音
朝代：辽
体裁：诗

宫中只数赵家妆，败雨残云误汉王。惟有知情一片月，曾窥飞燕入昭阳。
游王官谷
作者：丁炜仁
朝代：金
体裁：五言律诗

策杖登山壁，幽泉下碧虚。细帘垂丈室，琼液泻方壶。峻石高飞雪，悬崖乱溅珠。此来无俗客，清气爽襟裾。
和节度陈公一绝句
作者：万松老人
朝代：金
体裁：七言绝句

清溪居士陈秀玉，要结莲宫香火缘。赚得梢翁摇橹棹，却云到岸不须船。
龙山迎驾诗
作者：万松老人
朝代：金
体裁：七言律诗

莲宫特作内宫修，圣境欢迎圣驾游。雨过水声琴泛耳，云开山色锦蒙头。成汤狩野恢天网，吕尚渔矶浸月钩。试问风光甚时节，黄金世界菊花秋。
题平阴僧寺
作者：三兴居士
朝代：金

三吴家近水晶宫，行坐红香绿影中。今日异乡僧寺里，一盆荷叶战西风。
古尺
作者：乌凌阿爽
朝代：金
体裁：古风

背露清光虹一道，赤鬣金鳞何夭矫。翻思昨夜雷霆怒，只恐乘云上天去。
邺镜
作者：乌凌阿爽
朝代：金
体裁：五言绝句

上有丹锡花，秋河碎星斗。磨研清且厉，玉瑟鸣风帚。
兴庆夜月绝句
作者：乔扆
朝代：金
体裁：七言绝句

花萼楼倾有故基，行人空读火馀碑。可怜兴庆池边月，曾伴宁王玉笛吹。
凌虚堂
作者：乔扆
朝代：金

木暗苍烟合，池荒碧草深。高台平竹杪，幽径入花阴。奔走成何事，登临慰此心。晚凉山更好，风处一披襟。
翠贞庵访晦之不遇
作者：乔扆
朝代：金
体裁：七言律诗

飞锡南游久未归，北蓝清胜与谁期。明窗但见横经处，静坐还思酌茗时。独诵隔林机杼句，漫题渴井辘轳诗。翠贞庵外千竿竹，啸月吟风待阿师。
巨然山寺
作者：任诟
朝代：金

孤撑山作碧螺髻，漫散水成苍玉鳞。野寺荒凉人不到，水光山影正横陈。
庚辰十二月十九日雪
作者：任诟
朝代：金

冯夷揃水翻银玑，北风浩浩如兵威。琼台玉榭压金碧，三十六宫明月辉。五更待漏鸡人唱，近卫胪传九天上。须臾龙驭踏飞瑶，万户千门寂相向。皓齿才人宫袖窄，巧画长眉梅半额。含嚬一笑竞春妍，绣勒锦鞯生羽翮。城外雪深回马首，别殿传觞灯作昼。欢声一曲借春谣，半夜西园满花柳。沾濡已见盈阡陌，况是隆冬见三白。帝力如天人得知，今庆明年好春泽。
忆郎山
作者：任诟
朝代：金

万壑溪流合，千峰木叶黄。郎山五千丈，独立见苍苍。
济南黄台三首
作者：任诟
朝代：金

满目江南烟水秋，济南重到忆南游。便欲移家渔市侧，轻蓑短棹弄扁舟。柴扉水际昼还扃，落日城头晚更明。深绿淡黄洲渚冷，败荷无数似临平。绿柳桥边簇锦鞍，红纱影里照烟鬟。归来书几高烧烛，浑似江乡一梦间。
济南黄台三首·其一
作者：任诟
朝代：金

满目江南烟水秋，济南重到忆南游。便欲移家渔市侧，轻蓑短棹弄扁舟。
济南黄台三首·其三
作者：任诟
朝代：金

绿柳桥边簇锦鞍，红纱影里照烟鬟。归来书几高烧烛，浑似江乡一梦间。
济南黄台三首·其二
作者：任诟
朝代：金

柴扉水际昼还扃，落日城头晚更明。深绿淡黄洲渚冷，败荷无数似临平。
浙江亭观潮
作者：任诟
朝代：金

海门东向沧溟阔，潮来怒捲千寻雪。浙江亭下击飞霆，蛟蜃争驰奋髯鬣。钜鹿之战百万集，呼声响震坤轴立。昆阳夜出雨悬河，剑戟奔冲溃寻邑。吴侬稚时学弄潮，形色沮懦心胆豪。青旗出没波涛里，一掷性命轻鸿毛。须臾风送潮头息，乱山稠叠伤心碧。西兴浦口又斜晖，相望会稽云半赤。诗家谁有坡仙笔，称与江山作勍敌。援毫三叫句不成，但觉云涛满胸臆。
苏州宴
作者：任诟
朝代：金

苏州女儿嫩如水，髻耸花笼青凤尾。十二红裳酽梳洗，植立唱歌烟雾里。一人丰秾玉手指，袖挽翠云弹绿绮。落花一片天上来，似欲随人波江水。曲终宴阕歌一觞，行人南游道路长。明日松江千万顷，烟波云树春茫茫。
西湖
作者：任诟
朝代：金

西湖环武林，澄澄大圆镜。仰看湖上寺，即是镜中影。湖光与天色，一碧千万顷。堤径截烟来，楼台自昏暝。
永遇乐
作者：任询
朝代：金
体裁：词

月已中秋，菊还重九，夜久凉重。满地清霜，半天白晓，孤唱闻耕垄。萧萧窗几，依然琴砚，但觉鼠窥风动。悔生平、趍前猛甚，晚退却成无勇。兴衰更换，妍媸淆混，造物大相愚弄。二衅羞人，五交贾鬻，侯伯宁无种。而今此念，消除都尽，惟有故山归梦。吾庐更、双溪清绕，万峰翠拥。
永遇乐
作者：任询
朝代：金

月已中秋，菊还重九，夜久凉重。满地清霜，半天白晓，孤唱闻耕垄。萧萧窗几，依然琴砚，但觉鼠窥风动。悔生平、趍前猛甚，晚退却成无勇。兴衰更换，妍媸淆混，造物大相愚弄。二衅羞人，五交贾鬻，侯伯宁无种。而今此念，消除都尽，惟有故山归梦。吾庐更、双溪清远，万峰翠拥。
骊山有感二首·其一
作者：伊喇霖
朝代：金
体裁：七言绝句

苍苔径滑明珠殿，落叶林荒羯鼓楼。渭水都来细如线，若为流得许多愁。